ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 8 Σεπ 2013\nΟι φιλικοι αγώνες του Αστέρα Δερβενίου\nΑπό τον Αστέρα Δερβενίου ανακοινώνεται η διεξαγωγή των παρακάτω φιλικών αγώνων:\nΑστέρας Δερβενίου - Απόλλων Αιγίου, τη Τετάρτη 11/9\nΑστέρας Δερβενίου - ΑΟ Λουτράκι, το Σάββατο 14/9 και\nΑετός Κρυονερίου - Αστέρας Δερβενίου, το Σάββατο 21/9\nΠρόκειται για τους τελευταίους φιλικούς αγώνες για τη φετινή περίοδο προετοιμασίας, καθώς η έναρξη του πρωταθλήματος της Α1 Κατηγορίας έχει προγραμματιστεί για το Σάββατο 28/9.\nΕπιστρέφει το Δώρο του Πάσχα; Ποιοί θα το λάβουν;\nΗ κυβέρνηση εξετάζει σοβαρά το ενδεχόμενο να αρχίσει την επαναχορήγηση του δώρου Πάσχα από τον Απρίλιο του 2014.\nΈνα από τα μέτρα ανακούφισης των ευπαθών κοινωνικών ομάδων που σχεδιάζει η κυβέρνηση μετά το πρωτογενές πλεόνασμα είναι η επαναχορήγηση του δώρου Πάσχα για τους χαμηλοσυνταξιούχους.\nΤα εισοδηματικά κριτήρια που θα καθορίσουν τον αριθμό των δικαιούχων του δώρου Πάσχα, αλλά και οι άλλες πρωτοβουλίες για άλλες κοινωνικές ομάδες θα εξαρτηθούν από το ύψος του δημοσιονομικού πλεονάσματος.\nΚυβερνητικές πηγές, σύμφωνα με την εφημερίδα "Πρώτο Θέμα" αναφέρουν πως εάν τα έσοδα του κράτους συνεχιστούν με τον ίδιο ρυθμό και το πλεόνασμα είναι της τάξεως του ενός δισεκατομμυρίου ευρώ, τότε ένα ποσό 700-750 εκατομμύρια ευρώ μπορεί να διατεθεί σε μέτρα άμεσης κοινωνικής ανακούφισης και τα υπόλοιπα θα πάνε για την εκπλήρωση υποχρεώσεων από τις δανεικές συμβάσεις της χώρας.\nΤρινκιέρι: Δεν θα τελειώσουμε το Ευρωμπάσκετ με καθαρό πουκάμισο\nΓια λιγότερη ενέργεια και αντοχή έκανε λόγο ο Αντρέα Τρινκιέρι μετά την ήττα της Εθνικής μας από την Ιταλία, ενώ παράλληλα τόνισε πως δεν γινόταν σε όλο το Eurobasket η γαλανόλευκη να μείνει με… καθαρό πουκάμισο\nΦιλική νίκη του Ηρακλή Ξυλοκάστρου στο Βέλο\nΘετικά τα συμπεράσματα για τον Θανάση Παπασημάκη, καθώς ο Ηρακλής Ξυλοκάστρου επικράτησε σε φιλικό αγώνα , στο Βέλο της τοπικής Ελλάδας με 1-3 .\nΟι Ξυλοκαστρίτες προηγήθηκαν 0-1 με τέρμα του Παναγιώτη Δεδάκη , για να γίνει το 1-1 πριν από τη λήξη του ημιχρόνου, με αυτογκόλ του Πολυδωρόπουλου. Στην επανάληψη, η ομάδα του Ξυλοκάστρου ήταν καλύτερη και έφτασε στο τελικό 1-3, με τέρματα των Δεδάκη και Τακουμάκη.\nΉττα-καμπανάκι για Παναθηναϊκό στην Πάτρα. Παναχαϊκή-Παναθηναϊκός 2-1\nΑπογοήτευση για τον Παναθηναϊκό στην Πάτρα και θαυμασμός για τη νέα Παναχαϊκή που νίκησε τους πράσινους, πιο άνετα από ότι δείχνει το τελικό 2-1 και χτύπησε ακόμα πιο ηχηρά τα... καμπανάκια προς τον Γιάννη Αναστασίου που θα κληθεί να βρει επειγόντως λύσεις για την άμεση «αναβάθμιση» της πράσινης μηχανής.\nΝίκη πρωτιάς η Ιταλία, φρέναρε την Ελλάδα που πλήρωσε τα λάθη της ...Ελλάδα - Ιταλία 72-81.\nΠρώτη νίκη για την Ιταλία που κατακτά την πρώτη θέση του ομίλου και μπαίνει στην επόμενη φάση με 2 νίκες. Η Ελλάδα θέλει νίκη επί των Φινλανδών για να περάσει με 1-1\nΗ εντυπωσιακή πορεία της Εθνικής Ελλάδας Ανδρών στο Κόπερ σταμάτησε από την Ιταλία, από την οποία ηττήθηκε με 81-72.\nΠλέον κρίνεται απαραίτητη η νίκη τη Δευτέρα επί της Φινλανδίας ώστε να μεταφέρει και μία νίκη στον νέο όμιλο και να μην μπει από το ξεκίνημα με 0-2. Με δύο νίκες στην 12άδα οι Ιταλοί.\nΗ Ελλάδα πλήρωσε το κακό της τρίτο δεκάλεπτο ενώ δεν βρήκε τρόπο να σταματήσει τον Μπελινέλι αλλά και τον Αραντόρι. Δεν αγωνίστηκε καθόλου ο Σπανούλης, παρότι συμμετείχε στο ζέσταμαΤο αντιπροσωπευτικό συγκρότημα πλήρωσε, επί της ουσίας, το πολύ άσχημο τρίτο δεκάλεπτο, στο οποίο βρέθηκε να υπολείπεται ακόμα και με δέκα πόντους (51-61 στο 28’). Στη συνέχεια προσπάθησε για την ανατροπή (60-63 στο 32’, 67-68 δύο λεπτά μετά), αλλά οι γείτονες δεν έχασαν τη συγκέντρωσή τους και βρίσκοντας λύση από τη γραμμή των βολών και τον «καυτό» Μπελινέλι ξέφυγαν στο 76-70, με 1.16’ να απομένουν, κι εν τέλει έφθασαν στη νίκη που τους χαρίζει την πρώτη θέση στο Δ’ Όμιλο του Ευρωπαϊκού Πρωταθλήματος της Σλοβενίας.\nΟ Βασίλης Σπανούλης, πριν από την αναμέτρηση, πάτησε παρκέ για να κάνει ζέσταμα ωστόσο στη συνέχεια δεν χρησιμοποιήθηκε καθόλου, με την Ελλάδα να παίζει δίχως αυτόν για δεύτερο συνεχόμενο παιχνίδι.\nΚόντρα σε μία ομάδα όπως η Ιταλία που επί της ουσίας δεν έχει ψηλούς, η Ελλάδα δεν κατάφερε από το ξεκίνημα να επιβάλει το δικό της ρυθμό, ακολουθώντας τους Ιταλούς στο γρήγορο τέμπο που είχαν επιλέξει.\nΠαρότι ο Αραντόρι και ο Μπελινέλι έδειξαν από νωρίς τις επιθετικές τους διαθέσεις, η Ελλάδα ήταν κοντά στο σκορ ενώ όταν βρήκε και τα μακρινά σουτ μπήκε σε θέση οδηγού, πηγαίνοντας στα αποδυτήρια για το ημίχρονο προηγούμενη με δύο πόντους.\nΚόντρα στην Τουρκία, το τρίτο δεκάλεπτο ήταν εκείνο που έβαλε τις βάσεις για τη νίκη της Ελλάδας. Κόντρα στην Ιταλία συνέβη ακριβώς το αντίθετο. Οι παίκτες του Σιμόνε Πιανιτζιάνι κατάφεραν να δημιουργήσουν... νεκρά διαστήματα στην Ελλάδα που δεν είχε καθαρό μυαλό ούτε στην άμυνα ούτε στην επίθεση. Και βέβαια τα εκμεταλλεύτηκαν. Το 45-44 του 24' μετατράπηκε μέσε σε μόλις τέσσερα λεπτά σε 51-61! Οι Ιταλοί σκόραραν με κάθε τρόπο ειδικά από μακρινή απόσταση και έφτασαν έτσι τη διαφορά σε διψήφια επίπεδα. Ωστόσο ακόμα κι έτσι η Εθνική έδειχνε ικανή να γυρίσει το παιχνίδι, αρκεί να έβγαζε τους Ιταλούς από τον τρελό ρυθμό που είχαν πάρει.\nΔεκάλεπτα: 16-16, 38-36, 56-63, 72-81.\nΕλλάδα (Τρινκιέρι): Σλούκας 5, Μπουρούσης 11, Ζήσης 16 (2), Φώτσης 2, Περπέρογλου 12 (3), Παπανικολάου 11 (1), Μαυροκεφαλίδης 2, Καϊμακόγλου 6, Μπράμος, Πρίντεζης 7 (1).\nΙταλία (Πιανιντζιάνι): Αραντόρι 8 (2), Τζεντίλε 16 (1), Ροσέλι, Βιτάλι, Ποέτα 2, Μέλι, Μπελινέλι 23 (2), Κουζίν 4, Ντατόμε 19 (3), Τσιντσιαρίνι 9.\n-Πριν από το τζάμπολ κρατήθηκε ενός λεπτού σιγή για τα θύματα του αυτοκινητικού δυστυχήματος της αποστολής της γυναικείας ομάδας Γκιόρ στην Ουγγαρία. Έχασαν τη ζωή τους ο τιμ μάνατζερ Πέτερ Τάποντι και ο προπονητής Φούζι Άκος, ενώ τραυματίστηκαν και παίκτριες, σοβαρότερα από όλες η 19χρονη Σέρβα Νατάσα Κοβάτσεβιτς που ακρωτηριάστηκε στο αριστερό πόδι.\nΜε λαμπρότητα ο εορτασμός της Παναγίας Γιάτρισσας στο Λουτράκι (VIDEO)\nΜε λαμπρότητα και κάθε επισημότητα τιμάται χθες και σήμερα η Παναγία Γιάτρισσα στο Λουτράκι όπως κάθε χρόνο τέτοια μέρα.\nΠαρόντες χθες ήταν σύσσωμη η τοπική αυτοδιοίκηση της περιοχής, Δήμαρχος, Αντιδήμαρχοι και Δημοτικοί σύμβουλοι, Αντιπεριφερειάρχης και πλήθος πιστών που έσπευσαν να προσκυνήσουν τη Χάρη της.\nΗ λειτουργία τελέστηκε προεξάρχοντος του Μητροπολίτη Κορίνθου Διονυσίου και δεκάδων ιερέων της Μητρόπολης, ενώ στρατιωτικό άγημα απέδωσε τιμές εντός και εκτός της εκκλησίας. Από νωρίς το απόγευμα οι πιστοί κατέκλυσαν τον ιερό ναό και κατά εκατοντάδες προσκύνησαν την εικόνα της Παναγίας, ενώ ο κόσμος όσο περνούσε η ώρα γέμισε ασφυκτικά μέσα κι έξω την εκκλησία, ενώ οι περισσότεροι ακολούθησαν και τη λιτανεία. Ήταν πράγματι μια μεγάλη μέρα για το Λουτράκι που εορτάστηκε με όλες τις πρέπουσες τιμές\nΑστέρας με... φιλική ανατροπή 2-1 ΕΠΙ ΤΟΥ ΠΑΝΗΛΕΙΑΚΟΥ\nΦιλική νίκη με 2-1 πήρε ο Αστέρας Τρίπολης στον Πύργο απέναντι στον Πανηλειακό καθώς παρότι βρέθηκε από νωρίς πίσω στο σκορ, έφτασε στην ανατροπή με γκολ των Χουάνμα και Κάφα.\nΟ Σάκης Τσιώλης χρησιμοποίησε αρκετούς παίκτες που είχαν λίγο χρόνο συμμετοχής στα πρώτα επίσημα παιχνίδια της σεζόν και ίσως για αυτό ο Αστέρας αιφνιδιάστηκε στο ξεκίνημα, όταν μόλις στο 14ο ο Όσκαρ Ροντρίγκεζ άνοιξε το σκορ με απευθείας εκτέλεση φάουλ. Περίπου δέκα λεπτά αργότερα ήρθε η απάντηση για τους Αρκάδες με τον Χουάνμα να πλασάρει τον Πίτκα και να κάνει το 1-1.\nΤο δεύτερο ημίχρονο ξεκίνησε με τις ομάδες να πραγματοποιούν πολλές αλλαγές και να παίζουν ανοιχτό ποδόσφαιρο. Αστέρας και Πανηλειακός δημιούργησαν προϋποθέσεις για γκολ, το οποίο πέτυχε τελικά ο Κάφα, στο 66', με κοντινό πλασέ. Το 2-1 ήταν και το τελικό αποτέλεσμα...\nΠανηλειακός: Πίτκας, Φραγκής, Σαραμαντάς, Λίτσος, Ροντρίγκεζ, Νάστος, Πίγκλα, Μπιτανγκ, Εντζόντο, Κωνσταντινίδης, Λιόσης. Στο Β' ημίχρονο έπαιξαν και οι: Μανιάτης, Θωμόπουλος, Χαλούλος, Κοτσώνης, Σταματής, Μαρτίνος, Καλαιτζίδης, Γανωτής, Σουλελές, Μπράβος, Μιλιεβιτς, Ανσογκ, Κωνσταντόπουλος.\nΑστέρας Τρίπολης: Μπαντής, Τσαμπούρης, Κοντοές, Ζαραδούκας, Ζησόπουλος, Μουνάφο, Σέτι, Ντε Μπλάσις, Γκρατσίνι, Χουάνμα, Καράσκο. Στο 2ο ημίχρονο αγωνίστηκαν και οι: Λαδάς, Μηλιώτης, Πιπίνης, Λισγάρας, Ουσέρο, Κάφα, Ναβάρο, Ουρτάδο, Μπαράλες.\n* Πριν την έναρξη του φιλικού παιχνιδιού, η διοίκηση του Πανηλειακού, τίμησε τον προπονητή του Αστέρα Σάκη Τσιώλη, για τη μεγάλη προσφορά του, τόσο ως παίκτης όσο κι ως προπονητής στον Πανηλειακό, ενώ ανάλογη κίνηση βράβευσης έκανε κι ο Σύλλογος Φίλων Πανηλειακού.\nΠάτρα: Τον μαχαίρωσε μέσα στο σπίτι του\nΔικογραφία για απόπειρα ανθρωποκτονίας σχηματίστηκε σε βάρος μιας γυναίκας 31 ετών, η οποία συνελήφθη χθες στην Πάτρα.\nΌπως γράφει το patrastimes, η Υποδιεύθυνση Ασφάλειας Πατρών ενημερώθηκε χθες το απόγευμα, ότι στο Νοσοκομείο Πατρών, νοσηλεύεται ένας 68χρονος με τραύμα από μαχαίρι στο θώρακα.\nΑπό την έρευνα των αστυνομικών προέκυψε ότι την ίδια ημέρα πολύ νωρίς το πρωί, ο 68χρονος δέχτηκε επίθεση με μαχαίρι οικιακής χρήσης, μέσα στο σπίτι του, από την 31χρονη με οποία διατηρεί φιλική σχέση.\nΗ 31χρονη τον μετέφερε στο νοσοκομείο, όπου νοσηλεύεται στην μονάδα εντατικής θεραπείας και στη συνέχεια αποχώρησε.\nΜετά από αναζητήσεις η 31χρονη τελικά εντοπίστηκε και συνελήφθη το βράδυ στη περιοχή των εργατικών κατοικιών στα Ζαρουχλαιίκα Πατρών.\nΗ συλληφθείσα θα οδηγηθεί στον κ. Εισαγγελέα Πρωτοδικών Πατρών, ενώ οι έρευνες για την συγκεκριμένη υπόθεση βρίσκονται σε εξέλιξη.\nΠάτρα :Φέρνει τσιγάρα, κάνει όπισθεν και είναι... σκύλος! (VIDEO)\nΟ τρισχαριτωμένος σκύλος που ακούει στο όνομα Πασκάλ εχει τρελάνει τον κόσμο στην περιοχή της πλατείας Παπανδρέου στην Πάτρα, με τα φοβερά του κόλπα.\nΟ εκπαιδευμένος σκύλος κάνει σούζες, όπισθεν αλλά αν χρειαστεί φέρνει ακόμη και τσιγάρα...\nΔείτε το βίντεο του patrastimes με το υπέροχο τετράποδο:\nΟ ΥΦΕΘΑ Θανάσης Δαβάκης απαντά για την απόσπαση της συζύγου του στο πολιτικό του γραφείο\nΑπάντηση στο δημοσίευμα που αναφέρεται στην τοποθέτηση της συζύγου του στο γραφείο του δίνει με δήλωσή του ο υφυπουργός Εθνικής Άμυνας Θανάσης Δαβάκης. Ο κ.Δαβάκης διαψεύδει ότι η σύζυγός του έχει τοποθετηθεί με απόσπαση στο γραφείο του στο ΥΠΕΘΑ αλλά στο πολιτικό του γραφείο.\nΌλη η απάντηση του ΥΦΕΘΑ:\nΤσίπρας: Ναι σε στάση πληρωμών αν... – Κεδίκογλου: Είσαι κολλημένος στο χθες\nΔε χρειαζόταν καν αιτία για να ανταλλάξουν ανακοινώσεις κυβέρνηση και ΣΥΡΙΖΑ. Η... τελευταία αφορμή ήταν η συνέντευξη του Αλέξη Τσίπρα, όπου παραδέχεται πως αν εξωθηθεί θα προχωρήσει σε στάση πληρωμών.\nΟ αρχηγός του κόμματος της αξιωματικής αντιπολίτευσης τονίζει σε συνέντευξή του στην πως δεν επιθυμεί να προχωρήσει σε μονομερή ενέργεια όπως η στάση πληρωμών, αλλά αν εξωθηθεί σε αυτήν, δε θα διστάσει.\nΠαράλληλα, εμφανίζεται βέβαιος ότι η πρόταση του ΣΥΡΙΖΑ για την οικονομία θα γίνει δεκτή και από το Βερολίνο και από τους δανειστές γιατί «είναι ο μόνος ρεαλιστικός και βιώσιμος δρόμος για την έξοδο από την κρίση, καθώς όλα όσα μέχρι σήμερα εφαρμόζονταν έχουν αποτύχει παταγωδώς. Οι ίδιοι οι δανειστές έχουν αναθεωρήσει ήδη μέχρι σήμερα τρεις φορές την αρχική σύμβαση του 2010 και το χρέος είναι και σήμερα μη βιώσιμο».\nΓια να γίνει βιώσιμο το χρέος χρειάζεται «κούρεμα», όπως λέει, 40- 50% «που θα φέρει το χρέος στην τάξη του 85-90% του ΑΕΠ, δηλαδή εκεί που είναι ο ευρωπαϊκός μέσος όρος». Τονίζει πως ουσιώδες είναι να ανακοπεί η ανεξέλεγκτη ύφεση και να απαλλαγεί η χώρα από την πολιτική των μνημονίων.\nΕπιμένει στο «πάγωμα» των τόκων για μια τετραετία με βάση ρήτρα ανάπτυξης, ενώ θεωρεί ότι θα γίνει αποδεκτή η πρόταση γιατί δεν συμφέρει τους δανειστές να διακινδυνεύσουν τη συνοχή της Ευρωζώνης.\nΣίμος Κεδίκογλου: Επιδιώκεις χρεοκοπία της Ελλάδας\nΟ Κυβερνητικός Εκπρόσωπος κ Σίμος Κεδίκογλου, σχολιάζοντας τη συνέντευξη του Α. Τσίπρα στην εφημερίδα «Kυριακάτικη Ελευθεροτυπία», δήλωσε:\n«Η συνέντευξη του κ. Τσίπρα θα μπορούσε να είχε δοθεί το 2012. Δεν έχει καταλάβει ότι και κούρεμα χρέους έχει γίνει και μείωση επιτοκίων και αναστολή πληρωμής τοκοχρεολυσίων» απάντησε ο κυβερνητικός εκπρόσωπος Σίμος Κεδίκογλου στη συνέντευξη του Αλέξη Τσίπρα.\n«Όλα αυτά έχουν ήδη γίνει και μάλιστα στον μεγαλύτερο βαθμό στα παγκόσμια χρονικά, χωρίς να υπάρξει εθνική χρεοκοπία. Παρ’ όλα αυτά, ο κ. Τσίπρας επιμένει να απειλεί με μονομερή στάση πληρωμών. Κολλημένος στο χθες, συνεχίζει να επιδιώκει τη χρεοκοπία της Ελλάδας» δηλώνει.\n«Καιρός να καταλάβει ότι το ενδεχόμενο χρεοκοπίας το αποτρέψαμε οριστικά, όσο κι αν αυτό τον στενοχωρεί» καταλήγει.\nΥπ. Μεταφορών: Δεν υπάρχει θέμα να κλείσει ο ΟΣΕ\nΜε αφορμή δημοσιεύματα στον κυριακάτικο τύπο για τον Ο.Σ.Ε, το Υπουργείο Υποδομών, Μεταφορών & Δικτύων ανακοινώνει ότι τo κλείσιμο ή η απαξίωση του Οργανισμού δεν περιλαμβάνονται επ΄ ουδενί στο σχεδιασμό της Κυβέρνησης.\nΑπεναντίας, κυβερνητική πρόθεση είναι η αναβάθμιση της λειτουργίας και των υπηρεσιών του Οργανισμού και για το λόγο αυτό βρίσκονται σε εξέλιξη βασικά και μεγάλα έργα σιδηροδρομικών υποδομών σε όλη τη χώρα.\nΥπ. Εργασίας: Κανένα νέο μέτρο για τις συντάξεις\nΔεν αναμένεται άλλη επιβάρυνση ούτε νέο μέτρο που να αφορά τις συντάξεις πέραν των ήδη προβλεπομένων υποχρεώσεων που απορρέουν από ψηφισμένους νόμους, διαβεβαιώνει με ανακοίνωσή του το υπουργείο Εργασίας Κοινωνικής Ασφάλισης και Πρόνοιας, με αφορμή δημοσιεύματα που αναφέρονται σε περαιτέρω μείωση συνταξιοδοτικών παροχών.\nΠαραμένει η πάλη στο πρόγραμμα των Ολυμπιακών έως το 2024\nΤελικά η πάλη θα παραμείνει στο πρόγραμμα των Ολυμπιακών Αγώνων το 2020 και το 2024, όπως αποφάσισε η ΔΟΕ.\nΑυτό σημαίνει ότι τίθενται εκτός του σκουός, το μπέιζμπολ - σόφτμπολ, που ήταν τα υποψήφια αθλήματα να πάρουν τη θέση του.\nΣτη σχετική ψηφοφορία που έγινε στο Μπουένος Άιρες η πάλη συγκέντρωσε 49 ψήφους από τις 48 που χρειαζόταν και διατήρησε τη θέση της στους Ολυμπιακούς Αγώνες.\nΤο μπέιζμπολ-σόφτμπολ ήρθε δεύτερο με 24 ψήφους και το σκουός στην τρίτη θέση με 22.\nΣτην αποστολή και ο Σπανούλης!\nΜε τον Βασίλη Σπανούλη κανονικά στην αποστολή θα αντιμετωπίσει την Ιταλία η Εθνική μας ομάδας την Ιταλία για την 4η αγωνιστική του Eurobasket.\nΙγνατίου: Το ΠΑΣΟΚ θα διασωθεί αν επιστρέψει στις ρίζες του\nΤην άποψή του για το πώς θα μπορούσε το ΠΑΣΟΚ να διασωθεί πολιτικά, και να επιστρέψει σε πρωταγωνιστικό ρόλο, διατυπώνει ο Μιχάλης Ιγνατίου με άρθρο του στο “Έθνος της Κυριακής”, στο περιθώριο του πρόσφατου διήμερου Συμποσίου του Κινήματος, για την επέτειο ίδρυσης της 3ης του Σεπτέμβρη.\n“Η επιτυχία του ΠΑΣΟΚ, που από κόμμα του 10% κατέκτησε την κορυφή και κυριάρχησε στο πολιτικό σύστημα, ήταν ο Ανδρέας, ο οποίος όμως είχε την ευφυία να μετατρέψει το πατριωτικό σε μη εθνικιστικό, και να προσφέρει τη χαμένη υπερηφάνεια στους Έλληνες. Έδωσε μάχες για την πατρίδα και για την κοινωνία. Και το κυριότερο, δεν υποδούλωσε την πολιτική του στις υπερδυνάμεις και στους εταίρους της Ευρώπης. Δεν τη στρογγύλεψε.\nΕιπώθηκαν πολλά στην επετειακή εκδήλωση, και αναδείχτηκαν οι διαφορές των ομάδων που το καταβαράθρωσαν. Λύσεις δεν έδωσε κανένας, ούτε ο κ. Σημίτης, που θα έλεγα πως έκανε την καλύτερη ομιλία. Ο μόνος τρόπος για να διασωθεί το ΠΑΣΟΚ, είναι η επιστροφή στις ρίζες του. Διαφορετικά, δεν έχει την παραμικρή ελπίδα για να επιτύχει τη μεγάλη επιστροφή”, σημειώνει μεταξύ άλλων στο άρθρο του στο “Έθνος της Κυριακής” ο Μιχάλης Ιγνατίου.\nΚαναδοί (και όχι Κινέζοι) αγοράζουν το... υπόλοιπο "Ελευθέριος Βενιζέλος"\nΣε καναδικά χέρια φαίνεται ότι θα περάσει το υπόλοιπο ποσοστό του διεθνούς αερολιμένος “Ελευθέριος Βενιζέλος” που βρίσκεται ακόμη στην κατοχή της κυβέρνησης, και για το οποίο στο παρελθόν είχαν ακουστεί ως επικρατέστεροι αγοραστές οι Κινέζοι, ειδικά μετά την επίσκεψη που είχε πραγματοποιήσει στη χώρα ο Αντώνης Σαμαράς.\nΣύμφωνα με ρεπορτάζ του “Βήματος της Κυριακής”, οι Καναδοί της PSP Investments έχουν υποσχεθεί στη διοίκηση του ΤΑΙΠΕΔ και την ελληνική κυβέρνηση να προχωρήσουν στην κατάθεση προσφοράς για την εξαγορά του εναπομείναντος ποσοστού του δημοσίου στον διεθνή αερολιμένα “Ελευθέριος Βενιζέλος”.\nΠροηγήθηκε το “πράσινο φως” που έδωσαν οι συναρμόδιοι Υπουργοί Οικονομικών Γιάννης Στουρνάρας και Υποδομών Μιχάλης Χρυσοχοϊδης, για την πώληση του ποσοστού 26,7% που έχει μέχρι και σήμερα στην κατοχή του το ελληνικό δημόσιο.\nΌπως αναφέρει το “Βήμα της Κυριακής” στο σχετικό ρεπορτάζ του, η PSP Investments επενδύει τα χρήματα των “ευγενών Ταμείων” του Καναδά, και για τον λόγο αυτό θεωρείται από την κυβέρνηση επενδυτής πρώτης τάξεως.\nWarnerBrosPictures:Gravity - Official Main Trailer [2K HD]\n400.000 συνταξιούχοι θα πληρώσουν τη... νύφη των ελλειμμάτων – Έρχονται περικοπές σε επικουρικές συντάξεις και εφάπαξ\n- Απαίτηση της τρόικας το νέο... μαχαίρι στις συντάξεις για να καλυφθεί η τρύπα που δημιουργούν ύφεση και ανεργία στα Ταμεία\n- Με απαίτηση της τρόικας ανοίγει ξανά το ασφαλιστικό\n- Από τον Ιανουάριο η μείωση του εφάπαξ σε Δημόσιο, ΔΕΚΟ, τράπεζες\n- Έρχεται ο «ατομικός λογαριασμός» εισφορών\n- Τους επόμενους μήνες οι μειώσεις έως και 10% στις παροχές των Ταμείων\nΣυριακά μαχητικά πάνω από την Κύπρο - ΦΩΤΟ\nΒρετανικά μαχητικά ενεπλάκησαν σε αερομαχία με στόχο να αναχαιτίσουν δύο συριακά αεροσκάφη που εντοπίστηκαν να πετούν στον εναέριο χώρο της Κύπρου.\nΤα συριακά μαχητικά κατευθύνονταν προς τις βρετανικές βάσεις. Το σκηνικό σημειώθηκε την περασμένη Δευτέρα, όταν η Συρία έστειλε δυο ρωσικής κατασκευής αεροσκάφη, τύπου Sukhoi Su-24s, για να ελέγξουν την αεράμυνα των Βρετανών.\nΟι «12 γίγαντες» έγιναν νάνοι μπροστά στην Ελλάδα γράφει ο τουρκικός τύπος\nΈντονα επικριτικά τα δημοσιεύματα των τουρκικών ΜΜΕ μετά την ήττα της Τουρκίας από την Ελλάδα που οδήγησε στον αποκλεισμό από τη συνέχεια του Ευρωμπάσκετ\nΜε έντονα επικριτική διάθεση έγινε δεκτή από τον τουρκικό η ήττα της Τουρκίας από την Ελλάδα στο Ευρωμπάσκετ της Σλοβενίας που είχε ως αποτέλεσμα τον αποκλεισμό της ομάδας από τη συνέχεια της διοργάνωσης.\nΣυρία-Δαμασκός: Συνάθροιση, διαμαρτυρία και προσευχή χριστιανών\nΕκατοντάδες Χριστιανοί που ζουν στη Συρία συγκεντρώθηκαν το Σάββατο στη Δαμασκό προκειμένου να προσευχηθούν για ειρήνη στην περιοχή και να διαμαρτυρηθούν ενάντια σε μια πιθανή στρατιωτική επέμβαση από τις ΗΠΑ, με αφορμή το κάλεσμα του Πάπα Φραγκίσκου για μια ημέρα προσευχής και νηστείας.\nΑΙΜΟΔΟΣΙΑ ΣΤΟ ΞΥΛΟΚΑΣΤΡΟ ΣΗΜΕΡΑ ΚΑΙ ΤΗΝ ΤΕΤΑΡΤΗ\nΣήμερα Κυριακή από τις 9 το πρωί ο Σύλλογος Εθελοντών Αιμοδοτών Ξυλοκάστρου, διοργανώνει Εθελουσία Αιμοδοσία στα Γραφεία του, επί της Αγίου Βλασίου 20.\nΗ αιμοδοσία θα επαναληφθεί και την Τετάρτη 11 Σεπτεμβρίου από τις 4 το απόγευμα Μη λείψει κανείς\nΟ γύρος της Πελοποννήσου με ένα ποδήλατο!\nΤον γύρο της Πελοποννήσου με ένα ποδήλατο μέσα σε μία εβδομάδα έκανε πράξη ο 45χρονος Σπύρος Καρατζούλης από το Άργος, ο οποίος επισκέφθηκε με το ποδήλατό του και την Αμαλιάδα και φιλοξενήθηκε από τον Όμιλο Φίλων Ποδηλάτου Ήλιδας.\nΟ κ. Καρατζούλης κατάγεται από το Άργος και διαμένει μόνιμα στην Φλώρινα και ασχολείται με το ποδήλατο τα τελευταία έξι χρόνια. Πέρυσι είχε κάνει έναν ανάλογο γύρο στην περιοχή της Μακεδονίας και για φέτος είχε βάλει στόχο να κάνει τον γύρο της Πελοποννήσου με το ποδήλατό του και τα κατάφερε, καθώς σήμερα τερματίζει στο Άργος.\nΟ 45χρονος ξεκίνησε την διαδρομή του στις 2 Σεπτεμβρίου από το Άργος, πέρασε από την Τρίπολη, την Σπάρτη, την Καλαμάτα, την Κυπαρισσία, την Αμαλιάδα, την Πάτρα, το Αίγιο, το Κιάτο, την Κόρινθο και σήμερα συνεχίζει στην Ερμιόνη, το Ναύπλιο και θα τερματίσει στο Άργος, έχοντας διανύσει 1000 χιλιόμετρα σε δυο ρόδες.\nΣτην Αμαλιάδα βρέθηκε το βράδυ της Πέμπτης, όπου και φιλοξενήθηκε από τον Όμιλο Φίλων Ποδηλάτου Ήλιδας και το πρωί της Παρασκευής ο κ. Γιώργος Ηλιόπουλος από τον Όμιλο και ο κ. Τάκης Μαρίνος, τον συνόδευσαν με τα ποδήλατά τους ,μέχρι τα όρια του νομού Ηλείας με την Αχαΐα, συντροφιά με τις καλύτερες ευχές τους.\n«Αποφάσισα να κάνω τον γύρο της Πελοποννήσου, γιατί ήθελα να παρακινήσω τον κόσμο να κάνει ποδήλατο» ανέφερε στo patrisnews.com ο κ. Καρατζούλης, ο οποίος εμφανίστηκε απόλυτα ικανοποιημένος που το εγχείρημα στέφθηκε με επιτυχία.\nΑπίστευτη φώτο: Το πρωινό ενός Έλληνα, ενός Άγγλου και ενός Γερμανού\nΕίναι γνωστό ότι το πρωινό είναι το πιο σημαντικό γεύμα της ημέρας…\nΕίναι επίσης γνωστό ότι οι Έλληνες έχουμε μια… ελαφρώς διαφορετική άποψη!\nΣτην πολιτεία Τζώρτζια των ΗΠΑ υπάρχει ένα πέτρινο δημιούργημα από 6 πλάκες βάρους άνω των 100 τόνων, το οποίο μιλάει για έλεγχο της αναπαραγωγής και μείωση του πληθυσμού της γης...\nκάτω από τα 500 εκατ....!!!...\nΕυ. Βενιζέλος: Στην τελική στροφή η χώρα\n«Η χώρα βρίσκεται στην ανηφόρα αλλά και στην τελική στροφή κι έχουμε διανύσει σχεδόν τα 4/5 του δρόμου που οδηγεί στην έξοδο από την κρίση», είπε ο πρόεδρος του ΠΑΣΟΚ, Ευάγγελος Βενιζέλος, κατά την ομιλία του σε εκδήλωση στη Διεθνή Έκθεση Θεσσαλονίκης, με τη συμμετοχή εκπροσώπων των παραγωγικών φορέων.\nΣε όσους ρωτούν αν βγαίνει το πρόγραμμα και αν υπάρχει ο κίνδυνος να χαθούν οι θυσίες που γίνονται, απάντησε πως δεν υπήρξε ποτέ, ούτε υπάρχει σχέδιο Β΄, και όποιος ισχυρίζεται το αντίθετο ή δεν ξέρει τι του γίνεται ή απλώς λέει ψέματα. Τα πράγματα θα μπορούσαν να έχουν γίνει διαφορετικά μόνο πριν την κρίση -το 2007, 2008 ή αρχές του 2009- και αν υπήρχε κοινωνική συναίνεση, που ακόμα και σήμερα δεν είναι αρκετή, επισήμανε και κατηγόρησε τον ΣΥΡΙΖΑ ότι μετά από ένα διάστημα αμφιταλάντευσης επέστρεψε στη λογική της μονομερούς καταγγελίας της δανειακής σύμβασης και διαγραφής του χρέους.\nΟ κ. Βενιζέλος χαρακτήρισε «αστεία» τα σενάρια περί πρόωρων εκλογών και σημείωσε πως η κυβερνητική σταθερότητα είναι προϋπόθεση για την ανάπτυξη στη χώρα.\nΧρειάζεται να σεβαστούμε τα όρια αντοχής της κοινωνίας, να υπάρχει αλληλεγγύη για να έχουμε και τη συναίνεσή της, τόνισε ο πρόεδρος του ΠΑΣΟΚ. Σχολίασε τη στάση των συνδικαλιστικών οργανώσεων, ενώ για τις απεργιακές κινητοποιήσεις της ΟΛΜΕ είπε πως δεν είναι δυνατό να απειλούνται με κλείσιμο τα σχολεία στην έναρξη της σχολικής χρονιάς.\nΓια τη μείωση του ΦΠΑ στην εστίαση επισήμανε ότι το μέτρο δεν απέδωσε όσο θα έπρεπε. Αν είχε αποδώσει θα είχαμε κι ένα διαπραγματευτικό χαρτί για τη μείωση του ΕΦΚ στα καύσιμα, ανέφερε. Παρατήρησε, επίσης, ότι υπάρχουν "αστοχίες" σε ορισμένα φορολογικά μέτρα.\nΣε ό,τι αφορά στο πρωτογενές πλεόνασμα είπε ότι το θέμα είναι πως αυτό θα βοηθήσει την καθημερινότητα των πολιτών.\nΣχετικά με την προγραμματική συμφωνία ΝΔ- ΠΑΣΟΚ τόνισε ότι δεν αφορά μόνο τα δύο κόμματα, αλλά όλη την κοινωνία, διότι είναι το εθνικό στρατηγικό σχέδιο ανάπτυξης.\nΟ Αστέρας Δερβενίου φιλοδώρισε με τεσσάρα και την Αναγέννηση Κιάτου\nΕπιστροφή στις "φιλικές" νίκες για τον Αστέρα Δερβενίου μιας και νίκησε με 4-0 την Αναγέννηση Κιάτου στο "ΚΩΣΤΑΣ ΒΥΖΑΣ".\nΤα τέρματα σημείωσαν στο Β' ημίχρονο οι Μπεκιάι (2), Αναγνωστόπουλος και Πεθαίνος.\nOI ΝΙΚΗΤΕΣ THΣ ΛΑΧΕΙΟΦΟΡΟΥ ΤΟΥ ΑΣΤΕΡΑ ΔΕΡΒΕΝΙΟΥ\nΑπό τη 36η κλήρωση του Λαϊκού Λαχείου προέκυψαν και οι νικητές της λαχειοφόρου που διοργάνωσε ο Αστέρας Δερβενίου. Συγκεκριμένα:\nΤο iphone 4S κερδίζει ο λάχνος Νο 5580\nΤo ποδήλατο κερδίζει ο λαχνός Νο 5477\nΤα επιτοίχια ρολόγια κερδίζει ο λαχνός Νο 1393\nΠαρακαλούνται οι κάτοχοι των παραπάνω λαχνών να επικοινωνήσουν με τα μέλη του ΔΣ για την παραλαβή των δώρων τους.\nΆφησε υποσχέσεις η ΑΕΚ, 1-1 με την Ομόνοια\nΜε πέναλτι που κέρδισε ο Πόποβιτς και αξιοποίησε ο Ντακόλ στο 75ο λεπτό, η ΑΕΚ προηγήθηκε 1-0 της Ομόνοιας και όλα έδειχναν πως θα έφτανε στη νίκη στο πιο δυνατό φιλικό παιχνίδι κατά τη διάρκεια της προετοιμασίας της. Ωστόσο, μ’ ένα “φθηνό” γκολ που δέχθηκε στο 82′, ύστερα από τραγικό λάθος του Βούρα, η Ενωση αναδείχθηκε ισόπαλη 1-1 με τους Κύπριους, αφήνοντας πάντως υποσχέσεις για το μέλλον με τον κόσμο που βρέθηκε στο ΟΑΚΑ να χειροκροτάει την ομάδα του Τραϊανού Δέλλα.\nΤράγκας και Τριανταφυλλόπουλος στον πρώην 902\nΟ Γιώργος Τράγκας και ο Μάκης Τριανταφυλλοπουλος αναμένεται να αποτελέσουν δυο από τα πλέον ισχυρά χαρτιά του καναλιού “Ε”, που είναι ο… διάδοχος του “902″, καθώς πληροφορίες του φέρουν να βρίσκονται σε συζητήσεις για ένταξη στο πρόγραμμα του σταθμού με την παρουσίαση εκπομπών.\nΜέχρι σήμερα έχει γίνει γνωστό ότι ο Σεραφείμ Φυντανίδης θα διαδραματίσει κεντρικό ρόλο στο “Ε”, μαζί με τον Μάκη Γιομπαζολιά, ενώ η περίπτωση Τράγκα ήρθε στο προσκήνιο μετά το διαζύγιο του γνωστή δημοσιογράφου με τον ΣΚΑΪ.\nΟ Μάκης Τριανταφυλλόπουλος από την πλευρά του, έχει τον έλεγχο του τηλεοπτικού σταθμού “Zoom”, η περίπτωση του “Ε” ωστόσο θεωρείται περισσότερη ελκυστική και με προοπτικές για το μέλλον.\nΑυστραλία: Νίκη του συντηρητικού Άμποτ στις εκλογές\nΗ δημόσια τηλεόραση της Αυστραλίας ΑΒC ανακοίνωσε τη νίκη στις εθνικές εκλογές της συντηρητικής αντιπολίτευσης, της οποίας ηγείται ο Τόνι 'Αλμποτ.\nΟ Άμποτ θα διαδεχθεί στον πρωθυπουργικό θώκο τον Κέβιν Ραντ του Εργατικού Κόμματος.\n"Ο συνασπισμός (ο οποίος κυριαρχείται από τους συντηρητικούς) έχει ήδη κερδίσει 74 έδρες. Θα εξασφαλίσει την πλειοψηφία. Πιστεύω ότι μπορούμε να λέμε ότι η κυβέρνηση έχασε", δήλωσε ο εκλογολόγος 'Αντονι Γκριν στην τηλεόραση.Η Κάτω Βουλή αριθμεί 150 έδρες.\nΟ Κέβιν Ραντ παραδέχθηκε την ήττα του\nΗ δημόσια τηλεόραση προέβλεψε ότι ο υπό το Φιλελεύθερο Κόμμα συνασπισμός θα κερδίσει 90 έδρες, έναντι 58 των Εργατικών του απερχόμενου πρωθυπουργού Κέβιν Ρουντ. Τις δυο έδρες που απομένουν θα καταλάβουν ανεξάρτητου βουλευτές.\nΗ Αλ Κάιντα κατέλαβε χριστιανική πόλη στη Συρία\nΕξτρεμιστική οργάνωση-παρακλάδι της Αλ Κάιντα, που μάχεται στο πλευρό των ανταρτών της αντιπολίτευσης στη Συρία, κατά του Μπασάρ αλ Άσαντ, ανακοίνωσε ότι κατέλαβε την ιστορική χριστιανική πόλη της Μαλάουλα, επικρατώντας των καθεστωτικών δυνάμεων.\nΗ Αλ Νούσρα έδωσε στη δημοσιότητα και βίντεο, στα οποία οι μαχητές της ακούγονται να λένε ότι “καθάρισαν την πόλη από τα σκυλιά του Άσαντ”.\nΗ κατάληψη της πόλης έχει προκαλέσει έντονη ανησυχία στον χριστιανικό πληθυσμό της Μαλάουλα, που φοβάται ότι οι ακραίοι Ισλαμιστές οι οποίοι μάχονται στο πλευρό των ανταρτών, θα προχωρήσουν σε εκδικητικές ενέργειες.\nΑκέφαλο πτώμα στη θάλασσα του Αγίου Όρους!\nΈνα ανατριχιαστικό εύρημα εντόπισαν το απόγευμα του Σαββάρου οι άνδρες του Λιμενικού στην Ουρανούπολη, όταν μετά από σχετική καταγγελία βρήκαν το ακέφαλο πτώμα ενός άνδρα στη θαλάσσια περιοχή ανοιχτά της Ιεράς Μονής Ζωγράφου, του Αγίου Όρους.\nΣύμφωνα με τις πρώτες πληροφορίες, επρόκειτο για την ακέφαλη σορό ενός άνδρα, χωρίς τα άνω άκρα του.\nΤο πτώμα μεταφέρθηκε στο Κέντρο Υγείας Νέων Μουδανιών, ενώ βρίσκεται σε εξέλιξη διαδικασία προανάκρισης από τη Λιμενική Αρχή Ουρανούπολης.\nΖαχαρέα: Εγγύηση ο Χατζηνικολάου\nΤο εγκώμιο του Νίκου Χατζηνικολάου πλέκει η Μάρα Ζαχαρέα, ενόψει της συνεργασίας των δυο γνωστών δημοσιογράφων στην τηλεόραση του STAR, σε αυτή τη νέα προσπάθεια που ξεκινάει ο Όμιλος Βαρδινογιάννη για να κάνει το κανάλι περισσότερο ειδησεογραφικό, αφήνοντας πίσω του την εποχή του lifestyle.\nΗ σύζυγος του Θεόδωρου Ρουσόπουλου παραχωρεί συνέντευξη στη Real News, δηλαδή την εφημερίδα του Ομίλου Κουρή-Χατζηνικολάου, επισημαίνει ότι το στοίχημα για το STAR είναι να εμπιστευτεί ξανά ο τηλεθεατής την ενημέρωση, και παραδέχεται ότι η έλευση του Νίκου Χατζηνικολάου αποτελεί εγγύηση για την ίδια.\n“Το νέο δελτίο του STAR θα είναι ανεξάρτητο, αντικειμενικό και μαχητικό. Εκεί στοχεύουμε. Όλες οι έρευνες δείχνουν πως ο τηλεθεατής έχει χάσει την εμπιστοσύνη του στην τηλεοπτική ενημέρωση τα τελευταία χρόνια”, σημειώνει με νόημα στη Real News η Μάρα Ζαχαρέα.\nΕιδήσεις και με την Αντριάνα Παρασκευοπούλου στη ΔΤ\nΜετά τον Προκόπη Δούκα, που ανέλαβε την παρουσίαση δελτίου ειδήσεων στη Δημόσια Τηλεόραση, η διευθυντική ομάδα που “τρέχει” το διάδοχο τηλεοπτικό σχήμα της ΕΡΤ, σκέφτεται να αξιοποιήσει και άλλους δημοσιογράφους που έχουν προσληφθεί, για την παρουσίαση ενός ακόμη δελτίου ειδήσεων κατά τη διάρκεια της ημέρας.\nΣύμφωνα με πληροφορίες τις οποίες δημοσιεύει η Real News, η Αντριάνα Παρασκευοπούλου αποτελεί ένα από τα πρώτα φαβορί, ενώ ένα άλλο όνομα που έχει ακουστεί είναι αυτό της Ντένιας Σαρακίνη.\nΣημειώνεται ότι η Αντριάνα Παρασκευοπούλου είχε επιλεγεί για την παρουσίαση του κεντρικού δελτίου ειδήσεων της πρώην ΝΕΤ, τα Σαββατοκύριακα, πριν ξεσπάσει η θύελλα με τις απεργιακές κινητοποίησεις, και τελικά το λουκέτο στην κρατική τηλεόραση.\nΚουτσούμπας: Με τους... εργατοπατέρες του ΠΑΣΟΚ θα κάνει Ανένδοτο ο ΣΥΡΙΖΑ;\nΕπίθεση στον ΣΥΡΙΖΑ και την τακτική που ακολουθεί ο Αλέξης Τσίπρας ως Αρχηγός της Αξιωματικής Αντιπολίτευσης, εξαπολύει ο Γενικός Γραμματέας του ΚΚΕ Δημήτρης Κουτσούμπας, με συνέντευξη την οποία παραχωρεί στον “Τύπο της Κυριακής”.\nΟ διάδοχος της Αλέκας Παπαρήγα στην ηγεσία του Περισσού υποστηρίζει ότι το ΚΚΕ βάζει πλώρη για τη δική του εξουσία, λέγοντας “ναι” στη συνολική ανατροπή των μονοπωλίων, και “όχι” στην εναλλαγή των “χαλίφηδων” του νέου διπολισμού στην κυβερνητική καρέκλα, ενώ επισημαίνει ότι το Κομμουνιστικό Κόμμα κατάφερε με τις θέσεις τις οποίες έχει διατυπώσει, να ξεπεράσει κάθε δισταγμό και επιφύλαξη της ελληνικής κοινωνίας απέναντί του, κάτι που επιβεβαιώνεται και από την ανοδική τάση την οποία ακολουθεί στις δημοσκοπήσεις.\n“Πώς θα κάνει τον Ανένδοτο αγώνα ο ΣΥΡΙΖΑ. Με τα στελέχη του εργατοπατερισμού του ΠΑΣΟΚ, τα οποία έχουν μετακομίσει σε αυτόν, ή με τους… υγιείς επιχειρηματίες και τον Σύνδεσμο Ελλήνων Βιομηχάνων;\nΗ καμήλα δεν βλέπει την καμπούρα της, βλέπει των άλλων και γελάει, λέει ο λαός μας. Έτσι και ο ΣΥΡΙΖΑ μιλάει για βλαχοδήμαρχους της ΝΔ και του ΠΑΣΟΚ, για να κρύψει ότι και οι δικοί του δήμαρχοι ακριβώς την ίδια αντιλαϊκή πολιτική υλοποιούν”, τονίζει στη συνέντευξή του ο Δημήτρης Κουτσούμπας.\nΟ Γενικός Γραμματέας του ΚΚΕ δεν παραλείπει να σηκώσει το γάντι και για το θέμα του 902. “Όσοι μας συκοφάντησαν με ψευτιές δείχνουν τη γύμνια τους, κυρίως όμως αποδεικνύουν ότι έχουν μεγάλη ανάγκη να σκεπάσουν τη μπόχα και τη βρωμιά που βγαίνει από τα του οίκου τους”, επισημαίνει ο Δημήτρης Κουτσούμπας με τη συνέντευξή του στον “Τύπο της Κυριακής”.\nΞαφνικός θάνατος και για τον ΟΣΕ\nΠρώτα η ΕΡΤ, μετά ΕΑΣ-ΕΛΒΟ-ΛΑΡΚΟ και έπεται ο ΟΣΕ… Το πρωτοσέλιδο ρεπορτάζ της εφημερίδας «Realnews«, η οποία είχε αποκαλύψει την απόφαση του πρωθυπουργού για το λουκέτο στη δημόσια τηλεόραση σε ανύποπτο χρόνο, έχει τίτλο:»Ξαφνικός θάνατος» και για τον ΟΣΕ«. Σύμφωνα με το δημοσίευμα, η Τρόικα απαιτεί και νέο λουκέτο, ενώ οι Βρυξέλλες στέλνουν τελεσίγραφο: «Να καταργηθούν οι δομές του Δημοσίου που δεν είναι απαραίτητες». Με βάση τις πληροφορίες της εφημερίδας, το κλείσιμο των σιδηροδρόμων θέτουν οι δανειστές ως προαπαιτούμενο για την εκταμίευση της επόμενης δόσης. Ακόμη, ζητούν και επίσπευση της αναδιάρθρωσης του φορολογικού μηχανισμού, με απολύσεις υπαλλήλων από τις εφορίες. Το συμπέρασμα είναι ότι η συρρίκνωση του προσωπικού στο δημόσιο τομέα θα βρεθεί στο επίκεντρο της διαπραγμάτευσης με τους επικεφαλής του κλιμακίου της Τρόικας που θα επιστρέψουν στην Αθήνα στις 22 Σεπτεμβρίου.\nEconomist: Εκλογές και πρωτιά ΣΥΡΙΖΑ το Μάιο του 2014 αλλά η Νέα Δημοκρατία θα αποτελέσει τον πυρήνα για τη νέα διακυβέρνηση,\nΩς κρίσιμο για την ελληνική οικονομία χαρακτηρίζει το 2014 ο Economist, καθώς «βλέπει» ανάκαμψη και εκλογές στις οποίες ο ΣΥΡΙΖΑ θα είναι πρώτο κόμμα.\nΕπισημαίνεται ότι το ελληνικό ΑΕΠ έχει βρεθεί 25% χαμηλότερα από το γ” τρίμηνο του 2007, ενώ η οικονομία αναμένεται να σημειώσει ύφεση 4,5% το 2013, ποσοστό αναθεωρημένο από το αρχικό 5,5%.\nΗ ανάκαμψη πάντως αναμένεται το 2014 με ποσοστό 1% έναντι προηγούμενης πρόβλεψης για ύφεση 2%.\nΠηγή: bankingnews.gr (από το news247.gr)\nΠήρε… φόρα και “καθαρίζει” την πρωτιά: Ελλάδα – Ιταλία (18:45)\nΝα περάσει ο επόμενος… Η απουσία του Σπανούλη δεν φάνηκε ποτέ, η Εθνική έκανε το καλύτερο της παιχνίδι στο Eurobasket κόντρα στην Τουρκία και απόψε παίζει την πρωτιά του ομίλου απέναντι στην Ιταλία (18:45, ΑΝΤ1, OTE Sport).\nΜε μια μεγάλη εμφάνιση που σκόρπισε χαμόγελα ικανοποίησης στους πάντες η Εθνική… σκόρπισε την Τουρκία 61-84 και έδειξε πως έχει τις δυνατότητες να επιστρέψει για μια ακόμη φορά με μια διάκριση στις βαλίτσες της.\nΟι διεθνείς έδειξαν πως μπορούν να “τσακίσουν” τον αντίπαλο και χωρίς τον Σπανούλη, ο Μπουρούσης ήταν… καυτός (και από πλευράς πόντων και επειδή ταλαιπωρήθηκε από πυρετό), ο Ζήσης πραγματικός... μαέστρος και ο Τρινκιέρι έτριβε τα χέρια του από ικανοποίηση!\nΠλέον, η Γαλανόλευκη κοιτάζει το σημερινό ματς με την Ιταλία, αναμέτρηση που θα κρίνει και την πρωτιά στον 4ο όμιλο. Οι δύο ομάδες έχουν τρεις νίκες σε ισάριθμα ματς, όντας οι μόνες αήττητες στο γκρουπ και θα λύσουν τις διαφορές τους στο μεταξύ τους παιχνίδι. Αυτή είναι η πρώτη φορά που θα τεθούν αντίπαλες μετά από 10 χρόνια.\nΉταν το 2003 όταν είχαν κοντραριστεί στον προημιτελικό του Ευρωμπάσκετ της Σουηδίας, με τους «ατζούρι» να επικρατούν με 62-59 και να προκρίνονται στην επόμενη φάση, αποκλείοντας τη «γαλανόλευκη». Φέτος, συναντώνται νωρίτερα στο τουρνουά, ενώ έχουν παίξει και σε φιλικό προετοιμασίας στο Ακρόπολις, στο οποίο νίκησε άνετα το συγκρότημα του Αντρέα Τρινκιέρι με 79-65.\nΤο μεγάλο ερωτηματικό παραμένει ο Βασίλης Σπανούλης, ο οποίος ταλαιπωρείται από διάστρεμμα, έχασε το ματς με την Τουρκία και είναι αμφίβολος.\n“Κουνήθηκε” με 5 R η Κρήτη\nΔυνατή σεισμική δόνηση μεγέθους 5 R, “κούνησε” το πρωί την Κρήτη.\nΤη δόνηση κατέγραψε το Ευρωμεσογειακό Σεισμολογικό Ινστιτούτο στις 7.59, είχε επίκεντρο 14 χιλιόμετρα νοτιοδυτικά της περιοχής του Πύργου, 55 χιλιόμετρα νότια του Ηρακλείου ενώ το εστιακό του βάθος ήταν ιδιαίτερα μικρό 2 χιλιομέτρων. Tο γεωδυναμικό της Αθήνας καταγράφει το εστιακό βάθος στα 10 χιλιόμετρα.Σύμφωνα με το γεωδυναμικό ινστιτούτο η δόνηση ήταν μεγέθους 4,8 βαθμώς της κλίμακας Ρίχτερ.\nΤο Τόκιο είναι η πόλη που θα διοργανώσει τους Ολυμπιακούς Αγώνες του 2020, όπως ανακοινώθηκε στην 125η Σύνοδο της ΔΟΕ.\nΗ Μαδρίτη αποκλείστηκε πρώτη από τη διεκδίκηση των Ολυμπιακών Αγώνων του 2020, στην τελετή που πραγματοποιήθηκε στο Μπουένος Άιρες.\nΣτη συνέχεια, Τόκιο και Κωνσταντινούπολη, με την πόλη της Ιαπωνίας να είναι αυτή που τελικά θα πάρει τη σκυτάλη από το Ρίο της Βραζιλίας.\nΤα πρώτα μυστικά της δημοσιογραφίας -\nΠρόγραμμα επιμορφωτικών εισηγήσεων δημοσιογραφίας θα πραγματοποιηθεί από την ατομική εταιρεία NMOS (www.nmos.gr) στην πλατφόρμα http://edu.typologos.com/.\nΤΑ ΠΡΩΤΑ ΜΥΣΤΙΚΑ ΤΗΣ ΔΗΜΟΣΙΟΓΡΑΦΙΑΣ


e-business: E-food: Παραγγείλετε delivery online σε 1'.\nE-food: Παραγγείλετε delivery online σε 1'.\nΠαραγγελίες σε :\nΠαραγγείλετε εύκολα και γρήγορα με 3 απλά βήματα\n1 Επιλέξτε περιοχή\n2 Επιλέξτε εστιατόριο\n3 Παραγγείλετε το φαγητό σας.\n* Ανακαλύψτε καινούρια εστιατόρια.\n* Δείτε αξιολογήσεις άλλων χρηστών.\n* Επωφεληθείτε από τελευταίες προσφορές\n* Δυνατότητα αποθήκευσης της παραγγελίας σας στο ιστορικό για να μπορείτε να παραγγείλετε ξανά με ακόμα πιο ελάχιστα κλικ.\nΤο e-food είναι το μεγαλύτερο δίκτυο online παραγγελίας φαγητού στην Ελλάδα και παρέχει τον πιο εύκολο και γρήγορο τρόπο για να παραγγείλει κάποιος φαγητό delivery.Δημιουργήθηκε σε συνεργασία με το e-shop.\nΠαραγγείλετε delivery από περισσότερα από 200 εστιατόρια και όλες τις κορυφαίες αλυσίδες.\nClickDelivery - Online παραγγελίες φαγητού για Αθήνα και Λάρισα.\nΕτικέτες φαγητό, ψυχαγωγία, delivery, e-food, e-food.gr, online υπηρεσίες, online delivery


Έτοιμος για έναρξη διαλόγου με την Ελλάδα δήλωσε ο Ερντογάν - Τι απαίτησε από Μέρκελ και Μισέλ (video)\nΠολυμερή διάσκεψη για την ανατολική Μεσόγειο πρότεινε ο τούρκος πρόεδρος, απαιτώντας, όμως, και την παρουσία των τουρκοκυπρίων\nEπικυρώθηκε η βούληση για έναν ελληνο – τουρκικό διάλογο για το θέμα της ανατολικής Μεσογείου στην τηλεδιάσκεψη, που ολοκληρώθηκε λίγο πριν τις 16:30 την Τρίτη (22/09) μεταξύ του Ρετζέπ Ταγίπ Ερντογάν, της γερμανίδας Καγκελαρίου Άγκελα Μέρκελ και του προέδρου του Ευρωπαϊκού Συμβουλίου Σαρλ Μισέλ. Τι απαίτησε ο τούρκος πρόεδρος…\nΣύμφωνα με τη «Hurriyet», ο τούρκος πρόεδρος τόνισε στην Άγκελα Μέρκελ ότι απέσυρε το «Oruc Reis», όπως εκείνη του ζήτησε, και «τώρα ήρθε η ώρα των ανταλλαγμάτων».\nΌπως μετέδωσε το «OPEN TV», ο Ρετζέπ Ταγίπ Ερντογάν σε εκείνο το σημείο ζήτησε τα πάντα, τα έβαλε όλα στο τραπέζι, όπως φάνηκε και από την ίδια την ανακοίνωση μετά την τηλεδιάσκεψη. Δε ζήτησε μόνο το πώς και πότε θα ξεκινήσει ο διάλογος με την Ελλάδα, αλλά και ανταλλάγματα για τη χώρα του. Ζήτησε επικαιροποίηση τελωνειακής ένωσης και της συμφωνίας για το μεταναστευτικό, δηλαδή αιτήθηκε χρήματα για τους πρόσφυγες και την άρση της βίζας για τους Τούρκους πολίτες.\nΣτην ίδια τηλεδιάσκεψη συμφωνήθηκε να υπάρξει και επικοινωνία στις 20.00 με τον Γάλλο πρόεδρο, Εμανουέλ Μακρόν, με τον οποίο οι λεκτικές επιθέσεις είχαν φτάσει στα άκρα τις τελευταίες ημέρες. Ο ίδιος ο πρόεδρος Ερντογάν αλλά και οι υπουργοί του είχαν αποκαλέσει τον Γάλλο πρόεδρο «ανάξιο, ανίκανο και Ναπολέων στο μπόι που δεν έχει δύναμη».\nΔΗΜΟΦΙΛΕΣ Ο Σόιμπλε «στριμώχνει» τη Μέρκελ - «Καρφιά» για υπερεξουσίες με «φόντο» τον κορονοϊό\nΚορονοϊός: Εφιάλτης στην Ισπανία – Έσπασε το φράγμα του ενός εκατομμυρίου κρουσμάτων (video)


Κατεβαίνει η σκοταδιστική διαφήμιση από το Μετρό - Ο Άδωνις συμφωνεί; - Ατέχνως\nΒρίσκεστε:Ατέχνως»Επικαιρότητα»Κατεβαίνει η σκοταδιστική διαφήμιση από το Μετρό – Ο Άδωνις συμφωνεί;\nΚατεβαίνει η σκοταδιστική διαφήμιση από το Μετρό – Ο Άδωνις συμφωνεί;\nΑπό iraklis3 στο\t Ιαν 13, 2020 Επικαιρότητα\nΜετά το σάλο κατεβαίνει από τους χώρους του Μετρό, με εντολή του υπουργείου Μεταφορών και Υποδομών, η μεσαιωνική διαφήμιση ενάντια στις αμβλώσεις\nΗ συγκεκριμένη πληρωμένη διαφημιστική καμπάνια ξεκίνησε το πρωί της Δευτέρας. Ηταν προγραμματισμένο να παραμείνει στα ειδικά διαφημιστικά πλαίσια για 14 ημέρες. Είχε τοποθετηθεί σε 31 πλαίσια σε 17 σταθμούς του μετρό.\nΓεγονός είναι, πάντως, ότι η συγκεκριμένη καμπάνια με την αφίσα που έχει προκαλέσει τη ικαιολογημένη οργή των περισσότερων επιβατών του μετρό, καθώς αφορά ένα ευαίσθητο ζήτημα, το οποίο στη χώρα μας έχει λυθεί εδώ και δεκαετίες.\nΓεγονός όμως είναι ότι πολλαπλασιάζονται το τελευταίο διάστημα και συστηματικοποιείται η παρέμβαση για την διάδοση σκοταδιστικών αντιλήψεων με θέσεις ενάντια στις αμβλώσεις και μαζί με αυτές αναχρονιστικές, συντηρητικές, οπισθοδρομικές αντιλήψεις για τη θέση των γυναικών στην οικογένεια, στην κοινωνία.\nΜάλιστα ένας από τους ενθερμότερους υπερασπιστές σκοταδιστικού πρωτοσέλιδου αθλητικής εφημερίδας κατά των αμβλώσεων – την πρωτοχρονιά – ήταν ο αντιπρόεδρος της ΝΔ και υπουργός Ανάπτυξης Άδωνις Γεωργιάδης.\nΆδωνις Γεωργιάδης Αμβλώσεις Διαφήμιση Μετρό\nΠροηγούμενη δημοσίευση Με θράσος αρνούνται τις κατηγορίες οι δολοφόνοι της Ελένης Τοπαλούδη – Ξεκίνησε η δίκη\nΕπόμενη δημοσίευση Ελεύθερα στο Διαδίκτυο, αριστουργήματα από μουσεία του Παρισιού


Pregame: ΑΣΕ Δούκα- Δράμα Bianco Monte - greekhandball.com\nHome / Α1 Ανδρών / Pregame: ΑΣΕ Δούκα- Δράμα Bianco Monte\nPregame: ΑΣΕ Δούκα- Δράμα Bianco Monte\nΟ πρώτος γύρος του πρωταθλήματος της Handball Premier ολοκληρώνεται με την ενδέκατη αγωνιστική και ο Δούκας θα υποδεχτεί αύριο (21/12, 17:00) την Δράμα. Οι γηπεδούχοι μετράνε έξι διαδοχικές ήττες (πέντε στο πρωτάθλημα και μία στο κύπελλο), επομένως η αυριανή αναμέτρηση αποτελεί μια πρώτης τάξεως ευκαιρία για βαθμολογική και ψυχολογική ανάκαμψη. Τα "Εκαπαιδευτήρια", τα οποία αύριο (21/12) θα παραταχθούν χωρίς απουσίες, βρίσκονται στην όγδοη θέση της βαθμολογίας με επτά βαθμούς και απολογισμό τρεις νίκες, μια ισοπαλία και έξι ήττες. Ο παίκτης του Δούκα, Νίκος Κρητικός είπε στο greekhandball.com για την επερχόμενη αναμέτρηση:\n"Σίγουρα θα ειναι δύσκολο το γεγονός ότι το παιχνίδι με την Δράμα θα ειναι το τρίτο συνεχόμενο μεσα σε λίγες μέρες, ειδικά αν αναλογιστούμε τα προβλήματα μικροτραυματισμών που ταλαιπωρούν κάποια παιδιά. Απο την πλευρά μας δεν υπάρχει κανένα περιθώριο για απώλεια βαθμών. Θέλουμε την νίκη για να κλείσουμε με καλό τρόπο τη χρονιά και να ανασυνταχθούμε ενόψει της συνέχειας."\nΗ Δράμα προέρχεται από την εντός έδρας νίκη κόντρα στον Ιωνικό Νέας Φιλαδέλφειας. Η αποστολή της ομάδας είναι δύσκολη, ωστόσο το σύνολο του Σάκη Βαλαβάνη, έχει δείξει κατά τη φετινή αγωνιστική σεζόν ότι παλεύει όλα τα παιχνίδια. Οι Δραμινοί είναι έβδομοι στη βαθμολογία, με εννιά βαθμούς και απολογισμό τέσσερις νίκες, μία ισοπαλία και πέντε ήττες. Στον αυριανό (21/12) αγώνα, η ομάδα θα παραταχθεί πλήρης. Ο Ευγένης Τουνγκελίδης δήλωσε στην ιστοσελίδα μας:\n"Είναι το τελευταίο παιχνίδι της χρονιάς σε μια πολύ δύσκολη έδρα, όπου θα αντιμετωπίσουμε τον Δούκα. Γνωρίζουμε ότι έχει ένα σερί ηττών αλλά αυτό μας προβληματίζει περισσότερο. Δουλέψαμε πολύ σκληρά όλη την εβδομάδα.Σίγουρα περιμένουμε έναν άλλον Δούκα που θα μπει στο γήπεδο για να διεκδικήσει τους δύο βαθμούς. Εμείς από πλευρά μας ερχόμαστε από μια σημαντική νίκη, την οποία ξεχάσαμε ήδη και θα κατέβουμε για να δώσουμε το εκατό τοις εκατό, για να πάρουμε βαθμό η βαθμούς, οι οποίοι είναι πολύτιμοι. Το παιχνίδι πιστεύω θα κριθεί στην άμυνα και οποία ομάδα κάνει τα περισσότερα φάουλ θα είναι κοντά στο να πετύχει την νίκη."\nPregame: ΑΣΕ Δούκα- Δράμα Bianco Monte Reviewed by Βασίλης Ριζάς on December 20, 2019 Rating: 5


Παπαράτσι. Βλέπει τον Μπουγιούρη και λιώνει... Κλέλια πού είσαι; - Nassos Blog\nBrowse: Home / Άποψη / Παπαράτσι. Βλέπει τον Μπουγιούρη και λιώνει… Κλέλια πού είσαι;\n20 - Μαΐ - 2018 11:00\nPosted in Άποψη, Ειδήσεις, Παρασκήνιο | Tagged Κλέλια Μενελάου, Παναγιώτης Μπουγιούρης


Μεσολόγγι: Αυτός είναι ο πιλότος του αεροσκάφους που κατέπεσε – radioena.in\nΆκαρπες οι έρευνες – pics\nΑυτόπτης μάρτυρας που ψάρευε στην περιοχή μίλησε και περιέγραψε την στιγμή της συντριβής του αεροπλάνου. Ο κ. Κώστας Τριανταφυλλίδης είπε:«Καθόμουν στην άκρη της θάλασσας και πέρναγε ένα αεροπλάνο, ένα μικρό, δικινητήριο. Άκουσα πρώτα το θόρυβο και γύρισα να δω πού πάει. Και βλέπω να ακουμπάει το φτερό του κάτω στη θάλασσα και να κάνει κωλοτούμπα, μέσα στη θάλασσα. Ασημί, μάλλον, ήταν το χρώμα του, σήκωσε πολύ κύμα και δεν το είδα καθαρά. Πήρα αμέσως τηλέφωνο στο Λιμεναρχείο, ήρθε αμέσως η αστυνομία. Αυτό σε πέντε δευτερόλεπτα είχε πάει στον πάτο. Δεν έμεινε καθόλου στην επιφάνεια έτσι ώστε μια βάρκα, κάτι, να προλάβαινε να το προσεγγίσει».\nΜε πληροφορίες από:nafpaktianews,


24 Σεπ 2011 ~ ENPATRAIS\nΣΥΝΕΝΤΕΥΞΗ ΤΟΥ ΤΟΜΕΑΡΧΗ ΕΡΓΑΣΙΑΣ ΤΗΣ ΝΔ ΝΙΚΟΥ ΝΙΚΟΛΟΠΟΥΛΟΥ ΣΤΟ ENPATRAIS\n5:05 μ.μ. Ανώνυμος 2 comments\nΕυχαριστούμε πάρα πολύ τον Αχαιό βουλευτή για τη συνέντευξη που μας παραχώρησε καθώς και για τις αποκαλύψεις που έκανε...\nΚωνσταντίνος Μαρκέτος: Την Δευτέρα στην συγκέντρωση που κάνετε στην Συγγρού; Ποιο θα είναι το ζήτημα;\nΝ. Νικολόπουλος: Η κυβέρνηση να αναθεωρήσει και να σταματήσει το συγκεκριμένο μέτρο. Εάν θέλει πραγματικά εργασιακή εφεδρεία ας εφαρμόσει το μέτρο όπως το παρουσίασε ο Αντ. Σαμαράς στην ΔΕΘ. Εμείς πάντως ως Αξιωματική Αντιπολίτευση μαζί με τους εργαζομένους δεν θα της επιτρέψουμε απολύσεις και μάλιστα με κομματικά κριτήρια. Δεν θα αφήσουμε την κυβέρνηση να γυρίσει την χώρα πολλά χρόνια πίσω, στην εποχή της πλατείας Κλαυθμώνος.\n- Νομίζωι ότι προχωράτε σε δυναμική αντίδραση στο θέμα της εργασιακής εφεδρείας;\nΗ απόλυση 30.000 εργαζομένων από τον ευρύτερο και τον στενό Δημόσιο Τομέα μέσω της ΄΄ εργασιακής εφεδρείας΄΄ που αποφασίστηκε από την κυβέρνηση του μνημονίου και μετά από αλλεπάλληλες νυχτερινές τηλεδιασκέψεις, είναι άδικη και αντικοινωνική.\n- Δεν πρέπει να μειωθεί το βάρος της μισθοδοσίας στον Δημόσιο Τομέα;\nΒεβαίως και υπάρχουν χίλιοι τρόποι. Την συνολική και παρατεταμένη αδράνεια και αδυναμία της κυβέρνησης να πετύχει έστω και στοιχειωδώς τους δικούς της στόχους, δεν μπορεί όμως να τη φορτώνει και πάλι στους εργαζόμενους.\nΑυτή τη φορά μάλιστα όμως πετώντας τους πλέον στο δρόμο ως «περιττό βάρος».\n- Θα συγκρουσθείτε μετωπικά απ΄ότι καταλαβαίνω από τα λεγόμενα σας. Είναι έτσι;\nΚατηγορηματικά σας λέω ότι δεν θα μείνει κανείς απροστάτευτος.\nΗ αντίδραση θα είναι σκληρή γιατί το μέτρο γίνεται ακόμα πιο απεχθές επειδή συμβαίνει και κάτι χειρότερο.\nΗ ανάλγητη ενέργεια της απόλυσης έχει και καταφανή κομματικό προσανατολισμό με τις αδιαφανείς διαδικασίες επιλογής που θεσπίζει.. Έχουμε πολλές καταγγελίες από όλη τη χώρα, που δυστυχώς, επιβεβαιώνουν τους φόβους για μαζικές κομματικές προγραφές.\n- Γιατί το λέτε αυτό; Αφού μεσολαβεί και το ΑΣΕΠ δεν σας αρκεί;\nΤο ΑΣΕΠ χρησιμοποιείται σαν "φερετζές" μιας και καλείται να κατατάξει σε σειρά προς ευρισκόμενους στο προθάλαμο της απόλυσης, που ήδη έχουν επιλέξει οι διορισμένες -από την κυβέρνηση- πράσινες διοικήσεις. Δεν γνωρίζω, αληθινά, εάν αρνηθεί -τελικά- ο πρόεδρος του ΑΣΕΠ κ. Βέης να παίξει αυτό το βρώμικο ρόλο ή θα φοβηθεί την τύχη των συναδέλφων του της άλλης ανεξάρτητης αρχής ΕΛ.ΣΤΑ.Τ που καρατομήθηκαν;\n- Πώς αντικρίζετε εσείς ως «σκιώδης Υπουργός Εργασίας τον «αντίπαλό» σας Υπουργό του ΠΑΣΟΚ, που αντί να προστατεύει τους εργαζομένους και τους συνταξιούχους γίνεται διώκτης και «δήμιος»;\nΘα σας πω ποιες εικόνες έρχονται στο νου του μέσου εργαζόμενου και του μέσου συνταξιούχου όταν βλέπει στις τηλεοράσεις τον πρώην «Ρομπέν των Δασών», να έχει αποδεχθεί ασμένως τον ρόλο του εντολοδόχου της Τρόικας και του εφαρμοστή της μνημονιακής πολιτικής.\nΜόλις προχθές θύμιζε ακριβώς έναν ψυχρό εκτελεστή ο συνδικαλιστής Υπουργός Κουτρουμάνης στο ΜEGA, όταν ανήγγειλε τα τραγικά μέτρα μείωσης των συντάξεων και των μισθών, σαν να πρόκειται για πανηγυράκι που θα… το γλεντήσουν όλοι. Ο πρώην πανελίστας του Αυτιά, ο πρώην συνδικαλιστής έγινε ο πιο σκληρά νεοφιλελεύθερος υπουργός της δήθεν σοσιαλιστικής κυβέρνησης του ΠΑΣΟΚ.\n- Γιατί η Αξιωματική Αντιπολίτευση διαμαρτυρήθηκε έντονα και κατηγόρησε την κυβέρνηση Παπανδρέου ότι διόγκωσε τα στοιχεία του ελλείμματος και του χρέους για πολιτικά οφέλη;\nΣας θυμίζω ότι στις 2 και 21 Οκτωβρίου 2009 οι ελληνικές αρχές έστειλαν στη Eurostat δύο διαφορετικές δεσμίδες στοιχείων για το έλλειμμα και το χρέος των ετών 2005-2008, 2009. Η πρώτη εστάλη από την κυβέρνηση Καραμανλή και η δεύτερη από την κυβέρνηση Παπανδρέου.\nΣτη δεύτερη, το έλλειμμα για το 2008 αναθεωρήθηκε από το 5% του ΑΕΠ στο 7,7% του ΑΕΠ.\n- Καλά κ. Νικολόπουλε και οι εταίροι είναι «κουτόφραγκοι» τι έκαναν;\nΑκούστε αφού με ρωτάτε. Στις 10 Νοεμβρίου 2009 το Συμβούλιο ECOFIN κάλεσε την Ευρωπαϊκή Επιτροπή να ετοιμάσει έκθεση για τα «ανανεωμένα προβλήματα στα ελληνικά δημοσιονομικά στατιστικά στοιχεία». Στην έκθεσή της , με ημερομηνία 8 Ιανουαρίου 2010, η Ευρωπαϊκή Επιτροπή μεταξύ άλλων άλλων αναφέρει: «Αναθεωρήσεις αυτού του μεγέθους υπήρξαν εξαιρετικά σπάνιες σε άλλες Ευρωπαϊκές χώρες. Στην Ελλάδα, οι πιο πρόσφατες αποτελούν μια εικόνα της έλλειψης ποιότητας των Ελληνικών στατιστικών» και στη συνέχεια τονίζει ότι βρήκε αποδείξεις για «Σοβαρές ανωμαλίες στις ανακοινώσεις Απριλίου και Οκτωβρίου 2009, λανθασμένα στοιχεία και μη σεβασμό των λογιστικών κανόνων και των προθεσμιών των ανακοινώσεων. Ελλιπή συνεργασία μεταξύ των εθνικών υπηρεσιών που ασχολούνται με τη συγκέντρωση των στοιχείων, καθώς και έλλειψη ανεξαρτησίας της ΕΣΥΕ από το υπουργείο Οικονομικών».\n- Τελικά ποιος φταίει κ. Νικολόπουλε, για αυτή την ολέθρια κατάσταση της Ελληνικής Οικονομίας;\nΠροτιμώ να επαναλάβω την μαρτυρία του καθηγητή, Διοικητή της ΑΤΕ. Γιατί αλήθεια ποιος μπορεί να αγνοήσει τη βόμβα που έριξε ο κ. Αδαμάντιος Πεπελάσης, οικονομολόγος και επί σειρά ετών σύμβουλος του Ανδρέα Παπανδρέου, παραδεχόμενος ότι για την οικονομική κατάσταση της Ελλάδας ευθύνεται κυρίως ο ιδρυτής του ΠΑΣΟΚ!\nΜιλώντας στο ραδιόφωνο του ΑΝΤ1 παραδέχτηκε ότι «δεν μπορώ να σκεφτώ άλλο πολιτικό που να φέρει μεγαλύτερη ευθύνη από τον Ανδρέα Παπανδρέου». Μάλιστα, αναρωτήθηκε : «Είμαι τυφλός στην ευθύνη τη μεγάλη που φέρει ο Ανδρέας Παπανδρέου;», και συνέχισε υποστηρίζοντας με νόημα ότι «ο Ανδρέας Παπανδρέου ήταν το πηγάδι το μεγάλο, που πλέον το βλέπουμε πηγάδι χωρίς πάτο για πολλά από τα κακά του τόπου μας».\n- Καθημερινά σας συναντούμε στους δρόμους με το ποδήλατο, το μηχανάκι ή τα πόδια.\nΑυτό σημαίνει ότι παίρνετε τον παλμό της κοινωνίας. Μπορείτε να μας δώσετε και τον σφυγμό από την» πόλη των Παπανδρέου»;\nΟι πολίτες και ιδιαίτερα οι ψηφοφόροι του ΠΑΣΟΚ ακόμη και εδώ στην «βασιλεύουσα» του ΠΑΣΟΚ την Αχαία, νιώθουν εξαπατημένοι. Νιώθουν αδικημένοι για το κόμμα που ψήφισαν, αγάπησαν και υπηρέτησαν το κίνημα με πατριωτικές και κοινωνικές αφετηρίες και αναφορές. Αυτό ψήφισαν.\nΤο νέο ΠΑΣΟΚ, όμως όπως μου λένε, δεν έχει καμία σχέση με αυτό που πίστεψαν. Το ΠΑΣΟΚ του μνημονίου είναι αυτό που ψηφίζει τώρα σκληρά μέτρα εις βάρος τους για την…δήθεν «σωτηρία» μας.\nΚύριε Μαρκέτο, οι πολίτες νιώθουν ότι εξαπατήθηκαν και εγκλωβίστηκαν.\nΌπως εγκλωβίστηκαν προ ετών στο Χρηματιστήριο.\nΌπως εγκλωβίστηκαν και όσοι πίστεψαν ότι θα αποκτούσαν επιτέλους ένα σπίτι με την γενναιόδωρη και ανεξέλεγκτη στεγαστική πίστη.\nΈτσι εγκλωβισμένοι νιώθουν και σήμερα και ζητούν να φύγει αυτή η Κυβέρνηση, να γίνουν εκλογές, να επιστραφεί η εντολή στον λαό. Πρέπει τελικά εκείνος να αποφασίσει ποιος θα γίνει ο δικός του εντολοδόχος και όχι όπως συμβαίνει σήμερα εντολοδόχος της Τρόικας.\n- Κύριε Νικολόπουλε, θέλουμε να μας πείτε δύο λόγια για την ερώτηση που καταθέσατε σχετικά με τα « οικογενειακά» ρουσφέτια του Διοικητή του ΟΑΕΔ και φίλου των αδελφών Παπανδρέου;\nΑυτή την ώρα που πετάνε στον δρόμο με 10, 20 ή ακόμα και 30 χρόνια προϋπηρεσία οι «πράσινοι μανδαρίνοι» αυτοί σκέφτονται το «τομάρι» τους. Ακόμη και αν αυτοί έχουν περάσει από το Χάρβαρντ. Αυτοί οι «δήθεν», οι χαρτογιακάδες που γελούν με την δυστυχία των «συντρόφων» τους, τα μόνοπου τους νοιάζει είναι να περνάνε αυτοί καλά.\n- Γιατί το λέτε αυτό; Μιλήστε καθαρά.\nΚατέθεσα χτες ερώτηση γιατί μου το ζητούσαν επίμονα οι καταγγέλλοντες οι πολυμένοι και μάλιστα συμπατριώτες μου που κινούνται στον χώρο του ΠΑΣΟΚ. Έτσι συγκέντρωσα στοιχεία και προχώρησα μέσω του κοινοβουλευτικού ελέγχου όπου τονίζω :\nO κύριος Ηλίας Κικίλιας, ο Διοικητής του Ο.Α.Ε.Δ., φαίνεται ότι σπαταλά περισσότερο χρόνο στο να βρίσκει τρόπους να διορίζει συγγενείς του σε θέσεις του δημοσίου, παρά να σχεδιάζει τρόπους αντιμετώπισης του υπ’ αριθμόν ένα προβλήματος της χώρας, την ανεργία.\nΜε το ΦΕΚ Γ' 460/7-6-2010 διορίζεται η κουνιάδα του, η κα Βασιλική Χάραρη, ως Γραμματέας του στον ΟΑΕΔ.\nΣτην ίδια γραμματεία έχει τοποθετήσει και την κουμπάρα του, κα Άννα Κουτσουράκη.\nΕπίσης, η κ. Αναστασία Χάραρη, η σύζυγός του, η οποία υπηρετούσε με σύμβαση ιδιωτικού δικαίου αορίστου χρόνου στη θυγατρική του ΟΑΕΔ «Παρατηρητήριο Απασχόλησης Ερευνητική Α.Ε. (ΠΑΕΠ Α.Ε.)» με το ΦΕΚ Γ' 1303/31-12-2010 μετατάχθηκε στον ΟΑΕΔ, σε θέση μόνιμου προσωπικού, κλάδου ΠΕ Διοικητικού-Οικονομικού. Πέντε μήνες μετά, με το ΦΕΚ Γ 297 /2-5-2011.\nΗ κ. Αναστασία Χάραρη μετατάσσεται στο Ελεγκτικό Συνέδριο!\nΚαι ερωτώ τον Πρωθυπουργό και τους αρμοδίους Υπουργούς:\n- Μήπως ο Διοικητής του ΟΑΕΔ έχει μετατρέψει τον ΟΑΕΔ σε προσωπικό γραφείο ευρέσεως εργασίας για μέλη της οικογένειάς του;\nΑυτό το λέω αφού ο Διοικητής του ΟΑΕΔ φρόντισε να εξασφαλίσει τη σύζυγό του δεδομένου ότι η ΠΑΕΠ Α.Ε. είναι ανάμεσα στους 151 φορείς, οι οποίοι θα βγάλουν το προσωπικό τους σε εργασιακή εφεδρεία -και αναγκαστική απόλυση- και που ως γνωστόν προηγούνται οι εργαζόμενοι με σύμβαση ιδιωτικού δικαίου αορίστου χρόνου για απόλυση.\n- Κύριε Νικολόπουλε, σας ακούσαμε στην Σαββατιάτικη αθλητική εκπομπή του Κ. Θωμαίδη όπως και την προηγούμενη Δευτέρα στην εκπομπή «Η ΔΙΚΗ» στην τηλεόραση του ΣΚΑΙ και ζητούσατε την δημόσια παρέμβαση του Υπουργού Προστασίας του Πολίτη κ. Χ. Παπουτσή γιατί τον εμπλέκουν στα «στημένα» παιχνίδια του Ελληνικού ποδοσφαίρου. Τι γίνεται με αυτό το ζήτημα;\nΣτην εκπομπή «η Δίκη στον ΣΚΑΪ», τη Δευτέρα 19 Σεπτεμβρίου, στην οποία ήμουν προσκεκλημένος μεταξύ άλλων σοβαρών θεμάτων που αφορούν στη νοσηρή κατάσταση που επικρατεί στο Ελληνικό ποδόσφαιρο, «έσκασε» από το πουθενά η αποκάλυψη πως ο Υπουργός Προστασίας του Πολίτη, κ. Χρήστος Παπουτσής, φέρεται μέσα από καταγεγραμμένους διαλόγους στα επίσημα πρακτικά της ΕΠΟ να έχει ανοικτούς λογαριασμού με διαιτητές!\nΠιο συγκεκριμένα, το μέλος της ΕΠΟ και πρόεδρος της ΕΠΣ Αρκαδίας, Νίκος Προύντζος, σύμφωνα με πρακτικά παλαιότερου Διοικητικού Συμβουλίου της Ομοσπονδίας, το οποίο είχε γίνει μία ημέρα μετά τις συλλήψεις για τα στημένα, ισχυρίζεται πως ο υπουργός, Χρήστος Παπουτσής, είχε ανοικτούς λογαριασμούς με διαιτητές!\nΣημειωτέον πως ο κ. Προύντζος εκτός από μέλος του Δ.Σ. της ΕΠΟ και Πρόεδρος της ΕΠΣ Αρκαδίας, είναι σύμφωνα με την ιστοσελίδα της ομοσπονδίας και Πρόεδρος της Επιτροπής Κυπέλλου Ελλάδος, δηλαδή υπεύθυνος και για τον περσινό τελικό-ΦΙΑΣΚΟ, όπου εκτός του ότι η ομάδα του Ατρομήτου αδικήθηκε παράφορα, αφού έχασε από γκολ στο οποίο ο παίκτης της ΑΕΚ ήταν τουλάχιστον 2 μέτρα οφσάιντ, ενώ οι παίκτες της ομάδας του Περιστερίου και οι οικογένειες τους δέχθηκαν επίθεση και κτυπήθηκαν από οπαδούς, οι οποίοι εισήλθαν στον αγωνιστικό χώρο, θυμίζοντας διοργάνωση τριτοκοσμικής χώρας!\nΑκόμη ο κ. Προύντζος υπήρξε επί σειρά ετών διαιτητής ποδοσφαίρου στην Α’, Γ’ και Δ’ Εθνική, ενώ διετέλεσε και μέλος στην Οικονομική Επιτροπή της ΕΠΟ. Επιπλέον ο κ. Προύντζος στο βιογραφικό του δηλώνει Υπάλληλος του ΟΣΕ, ενώ στην εκπομπή «η Δίκη του ΣΚΑΙ» στην ημερομηνία που προανέφερε αναφέρθηκε πως μισθοδοτείται και από τον ΟΠΑΠ σε κάποια θέση Συμβούλου!\nΑναμφίβολα πρόκειται για ανήσυχο πνεύμα, ωστόσο πρέπει να επισημανθούν τα ακόλουθα:\nΤο σχετικό πρακτικό του ΔΣ της ΕΠΟ που παρουσιάστηκε από την ως άνω εκπομπή του γνωστού δημοσιογράφου Κυριάκου Θωμαϊδη, περιλαμβάνει τους διαλόγους του Προέδρου της ΕΠΟ Σοφοκλή Πιλάβιου με τον Νίκο Προύντζο.\nΟι δύο τους σχολιάζουν όσα είχαν δει το φως της δημοσιότητας τότε και την δικογραφία της Πόπης Παπανδρέου για την υπόθεση των στημένων.\nΜάλιστα, ο κ. Προύντζος ισχυρίζεται πως μέσα σε αυτή αναφέρονται 20-30 διαιτητές και όχι μόνο 2-3 τα ονόματα των οποίων κυκλοφορήσαν στις εφημερίδες και αναφέρει πως έγινε εσκεμμένα από κάποιους.\nΣε εκείνο σημείο ακριβώς προσθέτει: «Υπήρχαν λογαριασμοί ανοιχτοί και ανεξόφλητοι με τους διαιτητές. Ο κ. Παπουτσής κράταγε πολλούς ανεξόφλητους λογαριασμούς».\nΚύριε Μαρκέτο, θα πρέπει να σας πω ότι στην εκπομπή ήταν καλεσμένος ο υφυπουργός Πολιτισμού και αρμόδιος για θέματα Αθλητισμού Γ. Νικητιάδης, ο οποίος ανέφερε σχετικά: «Είναι δυσφημιστικό ό,τι αναφέρεται για τον κ. Παπουτσή. Αν θεωρεί και το κρίνει σκόπιμο θα πρέπει να τοποθετηθεί».\nΑλλά παρά την έμμεση αλλά σαφή προτροπή του κ. Νικητιάδη προς τον Χρήστο Παπουτσή να βγει «στον αέρα» για να εξηγηθεί δημοσίως και για να τον βγάλει από την πολύ δύσκολη θέση, τελικώς ο Υπουργός Προστασίας του Πολίτη προτίμησε να μην παρέμβει, αφήνοντας τον κ. Νικητιάδη σε εμφανή αμηχανία.\nΠροφανώς επειδή τα όσα ειπώθηκαν στη συνεδρίαση του ΔΣ της ΕΠΟ είναι στοιχεία βαρύνουσας και ειδικής σημασίας μιας και κατηγορείται ο αρμόδιος Υπουργός για την Ασφάλεια της Χώρας και της επιβολής των νόμων, θα πρέπει άμεσα να δοθούν οι απαραίτητες εξηγήσεις από τον Υπουργό Προστασίας του Πολίτη, άλλως τα συμπεράσματα και η εντύπωση που θα μείνει στη κοινή γνώμη δυστυχώς θα επιβεβαιώσουν όλους αυτούς που κατά καιρούς χαρακτηρίζονται και ως «Κασσάνδρες» που βλέπουν «το ποτήρι πάντα μισοάδειο»…\nΕγώ, πάντως λέω ότι, παραμένω αισιόδοξος και ελπίζω πως «το ποτήρι είναι μισογεμάτο» και περιμένω την αντίδραση και τις λεπτομερείς εξηγήσεις του κ. Χρήστου Παπουτσή.\nΔημόσια λοιπόν ερωτώ αλλά και θεσμικά και κάθε αρμόδιο:\nΤι σκοπεύει να πράξει ο κ. Χρήστος Παπουτσής, Υπουργός Προστασίας του Πολίτη, σχετικά με όσα ισχυρίσθηκε ο κ. Ν. Προύντζος στο ΔΣ της ΕΠΟ;\nΈχει κάποιου είδους ανάμειξη ο Υπουργός Προστασίας του Πολίτη, κ. Χρήστος Παπουτσής με διαιτητές ποδοσφαίρου των επαγγελματικών κατηγοριών της χώρας μας και αν ναι, τι είδους σχέση υπάρχει;\nΤι εννοεί ο κ. Προύντζος πως ο κ. Παπουτσής έχει λογαριασμούς ανοιχτούς και ανεξόφλητους με διαιτητές;\nΟ κ. Προύντζος αναρωτιέται πολλές φορές στη Συνεδρίαση πως μόνο 2-3 διαιτητές διώκονται από τη Δικαιοσύνη, ενώ θα έπρεπε να υπήρχαν 15-20. Μήπως ο αρμόδιος εισαγγελέας πρέπει να τον καλέσει να καταθέσει τι γνωρίζει επ’ αυτού;\nΕργάζεται ο κ. Προύντζος με κάποιας μορφής σχέσης εργασίας στον ΟΠΑΠ και αν ναι, σε ποια θέση, με τι αποδοχές, με τι σχέση εργασίας και σε ποιον αναφέρεται υπηρεσιακά;\nΩς Πρόεδρος της Επιτροπής Κυπέλλου λαμβάνει κάποιες αποδοχές και τι ύψους;\nΩς Πρόεδρος της Επιτροπής Κυπέλλου τι ποσά διαχειρίζεται συμπεριλαμβανομένων και των χορηγιών;\nΠόσο κόστισε συνολικά η Διοργάνωση του Κυπέλλου Ελλάδος της σεζόν 2010-2011 και τι έσοδα είχε;\nΩς υπάλληλος του ΟΣΕ, ποια θέση κατέχει o κ. Προύντζος, σε ποιο νομό της χώρας και ποιες είναι οι αποδοχές του;\nΩς Πρόεδρος της Επιτροπής Κυπέλλου ποδοσφαίρου Ελλάδος και ταυτόχρονα κατέχοντας θέση στην ΟΠΑΠ ΑΕ (η ΟΠΑΠ ΑΕ ήταν ο Μέγας χορηγός του Κυπέλλου Ελλάδος), δεν πιστεύουν οι αρμόδιοι Υπουργοί αλλά και οι δικαστικές αρχές πως ο κ. Προύντζος είναι σε θέση με «το αριστερό του χέρι να επιχορηγεί το δεξιό;»\nΔεν υπάρχει ασυμβίβαστο στην παραπάνω σχέση και πως θα γίνει η διερεύνηση αυτής έτσι ώστε να σταθούν ενώπιον της δικαιοσύνης πρώτα-πρώτα αυτός που κατείχε τις θέσεις αυτές και δεύτερον αυτοί που τον διόρισαν;\nΕπιτέλους θα δράσουν το ΣΔΟΕ και η Οικονομική Αστυνομία, έτσι ώστε να διερευνηθούν τα «Πόθεν» και τα «ΕΣΧΕΣ» όλων των μελών των Διοικητικών Συμβουλίων της ΕΠΟ και ιδίως αυτών που μετείχαν στην Επιτροπή οικονομικών της συγκεκριμένης Ομοσπονδίας από το 1996 μέχρι σήμερα;\nΘα κληθεί να καταθέσει αυτεπαγγέλτως από τον εισαγγελέα ο κ. Προύντζος για τα όσα ανέφερε στη συνεδρίαση του Δ.Σ. της ΕΠΟ;\nΚατόπιν των δηλώσεων του κ. Προύντζου, γεννάται μεγάλο ηθικό και πρακτικό ζήτημα για το κύρος των Υπηρεσιών Ασφαλείας της χώρας μας, καθώς ο θιγόμενος τυγχάνει να είναι ο αρμόδιος Υπουργός για την ΕΛ.ΑΣ, την Ε.Υ.Π και το Λ.Σ. της χώρας μας. Ποια η γνώμη των Αντιπροέδρων της Ελληνικής Κυβέρνησης κ.κ. Ε. Βενιζέλου και Θ. Πάγκαλου.\nΑνοιχτό το ενδεχομενο αλλαγών στη συμφωνία της 21ης Ιουλίου για το δεύτερο πακέτο διάσωσης της Ελλάδας, άφησε χθες ο υπουργός Οικονομικών της Γερμανίας Βόλφγκανγκ Σόιμπλε. «Υπό το φως των τελευταίων εξελίξεων θα πρέπει να επανεξεταστεί...\nτο κατά πόσο είναι εφαρμόσιμοι οι όροι της συμφωνίας του Ιουλίου» δήλωσε ο κ. Σόιμπλε, υπονοώντας μια περισσότερο βιώσιμη λύση στο ελληνικό πρόβλημα χρέους.\nΜε το τελευταίο συμφώνησε και ο επικεφαλής της γερμανικής Κεντρικής Τράπεζας Γενς Βάιντμαν, που μίλησε μαζί με τον Β. Σόιμπλε, λέγοντας πως η διεύρυνση των δυνατοτήτων του EFSF είναι βήμα «στη σωστή κατεύθυνση».\n2:49 μ.μ. Ανώνυμος No comments\nNέες εξελίξεις από εβδομάδα στη Σούπερ Λίγκα, καθώς σύμφωνα με πληροφορίες του gazzetta.gr Λεβαδειακός και Δόξα θα πάρουν άδεια συμμετοχής στη μεγάλη κατηγορία!\nΗ συνεδρίαση της Επιτροπής Επαγγελματικού Αθλητισμού αναμένεται σχετικά με το θέμα της αδειοδότησης του Λεβαδειακού και της Δόξας Δράμας, προκειμένου να διαπιστωθεί εάν συγκεντρώνουν τις προϋποθέσεις για να παίξουν στη Σούπερ Λίγκα.\nΣτην περίπτωση που οι δύο ομάδες αδειοδοτηθούν, τότε βάσει κανονισμού θα πάρουν τη θέση στη Σούπερ Λίγκα, του Ολυμπιακού Βόλου και της Καβάλας που αποβλήθηκαν λόγω της συμμετοχής στο σκάνδαλο των στημένων αγώνων.\nΣύμφωνα με τις πληροφορίες του gazzetta.gr η Επιτροπή έχει εξετάσει τους φακέλους των δύο ομάδων και έχει αποφασίσει ότι συγκεντρώνουν όλα τα δικαιολογητικά συμμετοχής στη μεγάλη κατηγορία. Για τον Λεβαδειακό δεν υπήρχε καμία ανησυχία μεταξύ των παραγόντων του, αλλά για τη δραμινή ομάδα τα πράγματα ήταν πιο δύσκολα, αλλά τελικά έγιναν δεκτά τα στοιχεία!\nΩστόσο δεν μπορεί να βγάλει και επίσημα το πόρισμά της, καθώς τόσο ο Ολυμπιακός Βόλου όσο και η Καβάλα, όσο η Λάρισα και ο ΠΑΣ έχουν «παγώσει» τη διαδικασία με τις προσφυγές που κάνουν σε διαφορετικά όργανα και ζητούν τη δικαίωσή τους.\nΠλέον, όμως, μετά την απόρριψη των ασφαλιστικών μέτρων του Ολυμπιακού Βόλου απομένει η εκδίκαση των υποθέσεων της ΑΕΛ και του Πανσερραϊκού, την Τρίτη στο Διαιτητικό Δικαστήριο της ΕΠΟ. Σε περίπτωση που δεν δικαιωθούν οι δύο ομάδες, τότε ανοίγει ο δρόμος να συμπληρωθούν οι 16 ομάδες της Σούπερ Λίγκας!\nΠάντως η επικείμενη απόφαση της ΕΕΑ δεν σημαίνει ότι θα βάλει τέλος στο μπάχαλο του πρωταθλήματος, καθώς υπενθυμίζουμε ότι σε Λεβαδειακό και Δόξα έχει ασκηθεί δίωξη για την υπόθεση των στημένων αγώνων, όπως και σε άλλες τρεις ομάδες της Σούπερ Λίγκας. Άρα το πρωτάθλημα μπορεί να γίνει κάποια στιγμή με 16 ομάδες, αλλά ουδείς γνωρίζει με πόσες θα τελειώσει!\nΔεν άντεχε να βλέπει τον 23χρονο γιο της να υποφέρει και έτσι αποφάσισε να του χαρίσει το ένα της νεφρό! Ο λόγος για 44χρονη από την πάτρα η οποία απέδειξε εμπράκτως την μεγάλη της αγάπη για το βλαστάρι της. Η μεταμόσχευση νεφρού έγινε στο Λαϊκό Νοσοκομείο Αθηνών με επιτυχία κι έτσι μητέρα και γιος χαίρουν άκρας υγείας. Αξίζει να αναφέρουμε ότι στη χώρα μας επιτρέπεται σε ιδιαίτερες περιπτώσεις να δοθεί από εν ζωή δότη ένα νεφρό σε συγγενή δευτέρου βαθμού εξ αίματος σε ευθεία ή πλάγια γραμμή, κι αυτό γιατί ο άνθρωπος μπορεί να ζήσει φυσιολογικά και με ένα νεφρό.\nΟ υπ. βουλευτής Αχαΐας της ΝΔ Άγγελος Τσιγκρής -με αφορμή την ανακοίνωση και νέων εισπρακτικών μέτρων και πρόσθετων οικονομικών επιβαρύνσεων για τους φορολογούμενους- έκανε την ακόλουθη δήλωση:\n«Τα νέα μέτρα που ανακοίνωσε η κυβέρνηση αποδεικνύουν -για πολλοστή φορά- σε όλο της το μεγαλείο, την αναποτελεσματικότητα της κυβερνητικής πολιτικής.\nΟι στόχοι για την οικονομία τινάζονται στον αέρα.\nΟι αποφάσεις για όποιες χρήσιμες διαρθρωτικές αλλαγές βαλτώνουν.\nΟι φήμες για τις εξελίξεις στην οικονομία της χώρας οργιάζουν.\nΗ ανακολουθία των διαβεβαιώσεων της κυβέρνησης είναι πρωτοφανής.\nΦάσκουν και αντιφάσκουν, διαβεβαιώνουν και αυτοδιαψεύδονται.\nΤο ερώτημα είναι αν γνωρίζουν πραγματικά τι συμβαίνει στη χώρα ή μας παραπλανούν εσκεμμένα θεωρώντας ότι δεν καταλαβαίνουμε ότι μας εξαπατούν συστηματικά.\nΠρέπει να καταλάβει η κυβέρνηση ότι οι φορολογούμενοι δεν αντέχουν άλλα βάρη. Οι Έλληνες δεν έχουν να πληρώσουν και άλλους φόρους.\nΑυτό που έχει σήμερα ανάγκη η χώρα μας είναι μια πολιτική με στόχο την ανάπτυξη, τη δυνατότητά της να σταθεί στα πόδια της μόνη, να ξαναδώσει την ελπίδα στους πολίτες…».\nΤην έντονη αντίδραση του γραμματέα του Εθνικού Συμβουλίου του ΠΑΣΟΚ Μιχάλη Καρχιμάκη προκάλεσαν οι δηλώσεις των στελεχών της ΝΔ κ. Λυκουρέντζου, Μανώλη και Νικολόπουλου για την εργασιακή εφεδρεία.\nΟ γραμματέας του κόμματος της αξιωματικής αντιπολίτευσης Ανδρέας Λυκουρέντζος μίλησε για εκδίκηση των υπαλλήλων που δεν υποτάσσονται στους μηχανισμούς του ΠΑΣΟΚ.\n«Η ΝΔ δεν θα θεωρήσει ως απολυμένους όσους βγουν στην εργασιακή εφεδρεία και από τη δεξαμενή τους θα καλύψει τα κενά που θα προκύψουν στη Δημόσια Διοίκηση», δήλωσε από την πλευρά του ο τομεάρχης Εργασίας της ΝΔ, Νίκος Νικολόπουλος.\n«Η ΝΔ, ισχυρίζεται εδώ και χρόνια, ότι οι προσλήψεις που έκανε στο διάστημα 2004-2009, στη διάρκεια της καταστροφικής για τη χώρα διακυβέρνησης της, ήταν όλες αξιοκρατικές και έγιναν μέσω ΑΣΕΠ», τονίζει ο κ. Καρχιμάκης και διερωτάται «γιατί λοιπόν την τρομάζει το ενδεχόμενο να ισχύσει η εργασιακή εφεδρεία όπως πρότεινε η ίδια, σε υπαλλήλους που δεν έχουν προσληφθεί στο δημόσιο μέσω ΑΣΕΠ και μιλά για κομματικές διώξεις».\n«Οι δηλώσεις του γραμματέα της Πολιτικής Επιτροπής της ΝΔ, έρχονται να πιστοποιήσουν αυτό που όλοι οι πολίτες γνωρίζουν: οι προσλήψεις που έκανε η ΝΔ και πολλές χιλιάδες ήταν, και αναξιοκρατικές ήταν, και επιβάρυναν με δυσβάσταχτο κόστος το δημόσιο, οδηγώντας μας στην σημερινή κατάσταση» πρόσθεσε.\nΤης απόλυτης εμπιστοσύνης του πρωθυπουργού απολαμβάνει ο κυβερνητικός εκπρόσωπος Ηλίας Μόσιαλος, σύμφωνα με ανακοίνωση του πρωθυπουργικού γραφείου Τύπου. Όπως αναφέρουν πληροφορίες, ο κ. Ηλίας Μοσιάλος υπέβαλε την παραίτησή του στον πρωθυπουργό...\nη οποία δεν έγινε αποδεκτή.\nΑιτία ήταν οι δεκάδες διαμαρτυρίες βουλευτών προς τον κ. Παπανδρέου για τα όσα είπε ο κ. Μόσιαλος σε τηλεοπτική εκπομπή για τα προνόμια των βουλευτών.\nΜάλιστα, ο βουλευτής Πειραιά Γιάννης Διαμαντίδης έστειλε και επιστολή στον πρωθυπουργό, που ζητεί κάλυψη των βουλευτών από τέτοιου είδους απόψεις.\nΚατά τη χθεσινή συνάντηση του πρωθυπουργού με τους βουλευτές, ο κ. Παπανδρέου, αφού άκουσε τα παράπονα, φέρεται να είπε: «Ήταν μια ατυχής στιγμή, αλλά ο Ηλίας δουλεύει πολύ, όπως όλοι μας».\nΡεπορτάζ : Γ. Τρύφωνας-Δ. Βυθούλκας\nΣτην Πολυκλινική Αθηνών άφησε την τελευταία του πνοή το μεσημέρι της Παρασκευής, ο Νίκος Κοεμτζής, ο άνθρωπος - του κοινωνικού περιθωρίου ή του κοινωνικού αποκλεισμού, εξαρτάται από την οπτική γωνία - μιας άλλης, πάντως, εποχής της...\nΕλλάδας. Ο μικροκακοποιός που κάποτε σκότωσε για μια παραγγελιά - για το φιλότιμο του αδερφού του που χόρευε το τραγούδι του (όσο παράξενες και κυρίως ασυμβίβαστες κι αν ακούγονται αυτές οι λέξεις σήμερα) - τρεις ανθρώπους και πέρασε μια ζωή στη φυλακή.\nΤα τελευταία είκοσι πάνω κάτω χρόνια ζούσε ελεύθερος και όπου τον έβλεπες κρατούσε πάντα το βιβλίο του - μερικά αντίτυπα για την ακρίβεια - στα χέρια. Στο «Νίκος Κοεμτζής: Το μακρύ ζεϊμπέκικο», όπως ήταν ο τίτλος του, είχε εξιστορήσει όπως εκείνος ήξερε και μπορούσε τη ζωή του, καταθέτοντας τελικά ένα βιβλίο μαρτυρία για τη ζωή και τους κώδικες της φυλακής, που όταν εκδόθηκε αποκάλυψε ένα τοπίο σκοτεινό και άγνωστο για τους πολλούς.\nΔύσκολος πάντα, σκληρός και τρυφερός ταυτόχρονα, αλλά δεν ήταν πια ο ίδιος άνθρωπος. Σίγουρα, πάντως, δεν ήταν ίδια η εποχή. «Είμαι ελεύθερος σκλάβος. Σηκώνομαι από τις 8.00, θα πάω να τρέξω να πουλήσω το βιβλίο μου και έχω και κυνηγητά», είχε πει πριν λίγα χρόνια σε μια εκδήλωση στο βιβλιοπωλείο «Ιανός». Τελικά ο Δήμος Αθηναίων του εξασφάλισε μια άδεια για να διαθέτει, χωρίς να τον ενοχλεί κανένας, το βιβλίο του.\nΕπί χρόνια στεκόταν σε μια γωνιά της Αδριανού, άλλοτε λίγο πιο πάνω στην πλατεία Μοναστηρακίου, αλλά και σε άλλες περιοχές της Αθήνας, από την Κηφισιά ως τον Πειραιά. Ενα τραπεζάκι μπροστά του και μερικά αντίτυπα του βιβλίου του. Η ζωή του όλη.\nΤο φονικό, που στοίχειωσε τη ζωή του, έγινε το 1973. Μαχαίρωσε τότε τρία άτομα, κατά την διάρκεια συμπλοκής, σε νυχτερινό κέντρο διασκέδασης. Εκτοτε το περιστατικό περιγράφηκε πολλές φορές με διαφορετικές εκδοχές και άλλους τόσους μύθους.\nΙσως η αλήθεια να βρίσκεται πιο πειστικά αποτυπωμένη στα πλάνα και το περιβάλλον της τανίας «Παραγγελιά» του Παύλου Τάσιου, που γυρίστηκε το 1980 εμπνευσμένη από αυτή την ιστορία, με πρωταγωνιστή τον Αντώνη Αντωνίου. Με ένα τρόπο και στη φωνή της Κατερίνας Γώγου, που ακούγεται στην ίδια ταινία, να διαβάζει μερικά από τα πιο σκληρά ποιήματά της. Οπως και στο «Μακρύ ζεϊμπέκικο για το Νίκο», το εμβληματικό τραγούδι του Δ. Σαββόπουλου, που είχε γραφτεί ένα χρόνο νωρίτερα, το 1979, και περιλήφθηκε στο δίσκο «Ρεζέρβα».\nΟ Νίκος Κοεμτζής (ή Κουγιουμτζής) γεννήθηκε στο Αιγίνιο Πιερίας στις 17 Ιανουαρίου του 1938. Τα ξημερώματα της 25ης Φεβρουαρίου 1973 έχοντας βγει από την φυλακή, όπου κρατούνταν για κλοπές μαζί με τον αδελφό του και ένα ακόμη άτομο, πηγαίνουν στο νυχτερινό κέντρο «Νεράιδα» για να διασκεδάσουν.\nΟ Δημοσθένης, ο μικρός αδελφός του, ζητά από την ορχήστρα να παίξει το τραγούδι «Βεργούλες» του Μάρκου Βαμβακάρη. Στο μαγαζί την ώρα εκείνη βρίσκονταν και τρεις αστυνομικοί της Ασφάλειας που γνώριζαν τον Κοεμτζή.\nΜόλις ξεκίνησε το τραγούδι εκτός από τον Δημοσθένη σηκώθηκαν να χορέψουν και οι αστυνομικοί, παρά την «ανακοίνωση» του τραγουδιστή πως επρόκειτο για «παραγγελιά».\nΑκολούθησε συμπλοκή και τότε ο Νίκος Κοεμτζής φωνάζοντας «παραγγελιά ρε!» βγάζει ένα μαχαίρι και σκοτώνει τους τρεις αστυνομικούς, ενώ στην συμπλοκή τραυματίστηκαν άλλα οκτώ άτομα.\nΟ Ν. Κοεμτζής καταδικάζεται τρις εις θάνατον και σε 3ετη φυλάκιση ο αδελφός του, ενώ αθωώθηκε ο τρίτος της παρέας τους. Επί τρια χρόνια ζούσε με το ενδεχόμενο της εκτέλεσης του. Γλύτωσε τη ζωή του με την κατάργηση της θανατικής ποινής στην Ελλάδα, όταν η ποινή του μετατράπηκε σε ισόβια.\nΣτις 31 Μαρτίου 1996 το δικαστικό συμβούλιο Πάτρας αποφυλακίζει τον Νίκο Κοεμτζή ύπο όρους. Έκτοτε ζούσε πουλώντας το βιβλίο με την αυτοβιογραφία του σε διάφορα σημεία στο κέντρο της Αθήνας - ένα από τα «πόστα» του έξω από τα δικαστήρια της πρώην Σχολής Ευελπίδων.\nΜάλιστα δεν ήταν λίγοι εκείνοι που τον αναγνώριζαν και σταματούσαν να του μιλήσουν για λίγο και δεν χαλούσε το χατήρι τους υπογράφοντας αφιερώσεις στην 2η σελίδα του βιβλίου.\nΤο βιβλίο ξεκινά με τα πρώτα χρόνια της ζωής του στο Αιγίνιο Πιερίας και την κακοποίηση που υπέστη ο πατέρας του απλώς επειδή ήταν κομμουνιστής, όπως και ο ανάπηρος βετεράνος παππούς του, από τους αστυνομικούς, προτού μιλήσει για τις δικές του περιπέτειες και τα σκληρά χρόνια της φυλακής.\nΕγραφε για την ιστορία της Νεράιδας: «Έψαχνα να βρω μια λύση, να διορθώσω το κακό που σκόρπισα....Υπέφερα τρομερά και προσπαθούσα απεγνωσμένα να ξεχωρίσω μια εικόνα από τη σφαγή, και δεν μπορούσα...Κι ούτε τώρα μπορώ, αν και αγωνίζομαι ακόμα...Ως φαίνεται την ώρα που σκορπούσα το θάνατο χωρίς να δουλεύει το μυαλό μου και κινιόμουν σαν ενα ρομποτ, με είχε κυριέψει ο δαίμονας ή το κτήνος που φωλιάζει μέσα μου...».\nΟ Νίκος Κοεμτζής βρέθηκε το μεσημέρι από διερχόμενος στο Μοναστηράκι πεσμένος πάνω στο τραπεζάκι που πωλούσε τα βιβλία του. Είχε πάθει έμφραγμα. Οι διασώστες του ΕΚΑΒ, που έφτασαν με μοτοσικλέτες, ειδοποίησαν ασθενοφόρο για να τον μεταφέρει στην Πολυκλινική. Οι γιατροί προσπάθησαν να τον κρατήσουν στη ζωή, αλλά δεν κατόρθωσαν να αποτρέψουν την ανακοπή. Το μακρύ ζεϊμπέκικο είχε φτάσει στο τέλος του.\nΕΛΕΓΧΟΜΕΝΗ ΧΡΕΟΚΟΠΙΑ ΜΕ ΔΙΑΡΡΟΗ ΑΠΟ ΤΟ ΠΡΩΘΥΠΟΥΡΓΙΚΟ ΠΕΡΙΒΑΛΛΟΝ...\nO Φελέκης του Επενδυτή, συνήθως έχει πολύ καλή πληροφόρηση από τοπρωθυπουργικό περιβάλλον. Ενίοτε και από τον ίδιο τον πρωθυπουργό. Αποκλείεται λοιπόν να έγραψε σήμερα αυτό το πρωτοσέλιδο χωρίς να είχε εκ των έσω ενημέρωση. Το σενάριο που δημοσιεύεται σήμερα το...\nπιο πιθανό. Ελεγχόμενη χρεοκοπία, δηλαδή, την οποία θα ανακοινώσουν οι ξένοι από Δευτέρα...


Σημεία των καιρών από τον πρώην Καλαβρύτων και Αιγιαλείας Αμβρόσιο\nΣημεία των καιρών από τον πρώην Καλαβρύτων και Αιγιαλείας Αμβρόσιο!\n(Απόσπασμα εκτενούς λόγου του της 20ής Δεκ. 2021)\n...Όσον αφορά τον Πρωθυπουργό κ. Μητσοτάκη το ζήτημα θέλει διερεύνησιν! Και τούτο, διότι η πολύ πρόσφατη παρουσία Του στην Ιερά Σύνοδο της Εκκλησίας της Ελλάδος, και μάλιστα σε ώρα Συνεδρίας του Σώματος, γεγονός πρωτοφανές στα εκκλησιαστικά χρονικά, ΔΕΝ ΤΟΝ ΑΠΑΛΛΑΣΣΕΙ ΑΠΟ ΤΗΝ ΚΑΤΑΔΙΚΗΝ ΤΟΥ ΩΣ ΑΦΩΡΙΣΜΕΝΟΥ, όπως θα ηδύνατο κάποιος να ισχυρισθή!...\nΚαι για τους φανατικούς οπαδούς του κ. Μητσοτάκη θα αναφέρουμε ακόμη: Ο ανεψιός Μητσοτάκη και Δήμαρχος των Αθηναίων κ. Κωνστ. Μπακογιάννης, υιός της γνωστής κας Ντόρας Μπακογιάννη, στολίζοντας την Αθήνα για την εορτή των Χριστουγέννων, σε κεντρικό σημείο της πόλεως τοποθέτησε ένα «γκράφιτι», το οποίον παρουσιάζει τον Σατανά! Βλέπετε οι άνθρωποι, που μας κυβερνούν σήμερα, ΔΕΝ ΤΟ ΚΡΥΒΟΥΝ! Και λατρεύουν τον Διάβολο! Και τον υπηρετούν! Ένα αποκρουστικό γκράφιτι καθαρά σατανιστικής χροιάς ζωγραφίστηκε στην πλατεία Αττικής, με την ανοχή του Δήμου Αθηνών!...\nΣε μια μεριά αυτού του κατάπτυστου γκράφιτι εμφανίζεται ολόσωμος ο Σατανάς, τραγοπόδαρος, με κέρατα, με φτερά, και με τέσσερα χέρια που «ευλογούν». Μαύρες σφαίρες αιωρούνται και δίνουν την εντύπωση πλανητών και άλλων διαστάσεων, ενώ εμφανίζονται και άλλοι ζωόμορφοι δαίμονες και αποκρουστικές μορφές που «διακοσμούν» αυτό το ανοσιούργημα. (Πηγή: https://www.sportime.gr/extratime/koinonia/ntropi-frikiastiko-gkrafiti-me-demones-stin-platia-attikis-me-tin-anochi-tou-dimou/)\nΑλλά το παραπάνω γκράφιτι ΔΕΝ ΕΙΝΑΙ ΤΟ ΜΟΝΟ, που χρεώνεται ο Δήμαρχος των Αθηναίων και λάτρης (;) του Διαβόλου κ. Μπακογιάννης!... Σε κάποια άλλη περιοχή της πόλεως, στην πλατεία Συντάγματος, ο «δραστήριος (;;;;) και αναμορφωτής (;;;) της ιστορικής πόλεως των Αθηνών»(!!!) Δήμαρχος κ. Μπακογιάννης ΑΝΤΙ ΓΙΑ ΤΟ ΚΑΘΙΕΡΩΜΕΝΟ ΧΡΙΣΤΟΥΓΕΝΝΙΑΤΙΚΟ ΔΕΝΔΡΟ έστησε εκεί μερικά κλαδιά από έλατο, στα οποία έβαλε και κάποια στολίδια, ΠΑΡΕΛΕΙΨΕ ΟΜΩΣ ΝΑ ΤΟΠΟΘΕΤΗΣΗ ΤΗΝ ΚΑΘΙΕΡΩΜΕΝΗ ΦΑΤΝΗ, δηλ. την απεικόνισιν της Γεννήσεως του Σωτήρος του κόσμου, του Κυρίου ημών Ιησού Χριστού!...\nΏστε, λοιπόν, στις ημέρες μας ο Διάβολος χορεύει! Επομένως θα έπρεπε οι άνθρωποι της Εκκλησίας, δηλ. και η Ιερά Σύνοδος και ο Μακαριώτατος Αρχιεπίσκοπος των Αθηνών και οι Σεβασμιώτατοι Συνοδικοί Σύνεδροι - Μητροπολίτες της Εκκλησίας της Ελλάδος, να ξεσηκωθούν, να διαμαρτυρηθούν, να κτυπήσουν πένθιμα τις καμπάνες των Ναών, να κηρύξουν την Εκκλησία του Χριστού ΕΝ ΔΙΩΓΜΩ, ώστε να διεγερθούν και οι συνειδήσεις των ευσεβών χριστιανών! Δυστυχώς, τίποτε από αυτά δεν έγινε!\nΤο μόνο, που ενδιαφέρει τους Εκκλησιαστικούς μας Ταγούς σήμερα, είναι η προβολή του εαυτού των, η προώθησις και η αποδοχή του Εμβολίου, δηλ. του Covid 19! Από τα Αρχιερατικά χείλη δεν ακούεται ο λόγος του Θεού! Ακούονται όμως οι εντολές για την αυστηρή τήρηση των μέτρων της Πολιτικής Εξουσίας για τον υποχρεωτικό εμβολιασμό, για τις μάσκες, για την τήρηση των αποστάσεων μέσα στον Οίκο του Θεού!\nΤώρα πλέον δεν διδάσκονται η Χριστιανική Ηθική, δηλ. ο Νόμος του Θεού! Στα ημέρες μας δεν ακούεται έστω και ένα κήρυγμα για Μετάνοια και επιστροφή στην αγκαλιά του Θεού, έστω και μια πατρική προτροπή για να προσέλθουμε στην Εξομολόγηση, ώστε να λάβουμε άφεσιν των αμαρτιών και των πλημμελημάτων ημών, ούτε…. ούτε….ούτε έστω και ένας λόγος για την σωτηρία της ψυχής μας!\nΚουρασθήκαμε να ακούμε τις προτροπές των Σεβασμιωτάτων Ιεραρχών μας για τον εμβολιασμό! Ωνόμασαν ΛΕΠΡΟΥΣ και χαρακτήρισαν ως ΑΔΕΛΦΟΚΤΟΝΟΥΣ, όσους δεν αποδέχονται και αρνούνται να υποβληθούν στο σατανικής εμπνεύσεως Εμβόλιο Covid 19 !!!!!! Δηλ. με άλλα λόγια οι Μητροπολίτες μας σήμερα από Ιατροί των ψυχών έγιναν ...Νοσοκόμοι! Υπηρετούν την υγεία του σώματος!!! Γι’ αυτό όμως και η σύγχρονη Κοινωνία σαπίζει! Ιδού δύο-τρεις από τις χιλιάδες αποδείξεις:\n...Ας έλθουμε, σε ένα περιστατικό της ηθικής σήψεως, την οποίαν οι Μητροπολίτες μας, απορροφημένοι από τον πρόβλημα του Εμβολίου, ΔΕΝ ΑΝΤΙΛΑΜΒΑΝΟΝΤΑΙ! Η Κοινωνία μεταβάλλεται ολοταχώς σε ΣΟΔΟΜΑ ΚΑΙ ΓΟΜΜΟΡΑ! Και παρά ταύτα οι Αρχιερείς της Εκκλησίας μας, δηλ. οι ΦΡΟΥΡΟΙ ΤΗΣ ΧΡΙΣΤΙΑΝΙΚΗΣ ΠΙΣΤΕΩΣ ΚΑΙ ΔΙΔΑΧΗΣ, «μεριμνούν και τυρβάζουν περί πολλά» (Λουκ. κεφ. ι΄, 41), έχουν δε λησμονήσει τον λόγο του Κυρίου μας προς την Μάρθα, την αδελφήν Λαζάρου, ότι «ενός εστί χρεία»! Συνεπώς, εκτός ελαχίστων εξαιρέσεων, οι Μητροπολίτες μας στις ημέρες του Κορωνοϊού επρόδωσαν την αποστολήν των!\nΤο τελευταίο μέχρι αυτή τη στιγμή ολίσθημα της Ιεραρχίας είναι ένα γεγονός, που συμβαίνει στην Εκκλησία μας (ονόματα δεν λέμε)! Εκεί ένας Αδελφός Αρχιερεύς, επηρεασμένος από την προπαγάνδα για τον Κορωνοϊό, εξέδωσε Εγκύκλιο και γνωστοποιεί την εντολή του, ότι όσοι θα ήθελαν να εκκλησιασθούν κατά την ημέρα των Χριστουγέννων πρέπει, ΧΡΗΣΙΜΟΠΟΙΩΝΤΑΣ ΤΟ ΤΗΛΕΦΩΝΟ, ΝΑ ΚΛΕΙΣΟΥΝ ΘΕΣΗ ΣΤΟ ΝΑΟ ΤΗΣ ΕΠΙΛΟΓΗΣ ΤΩΝ, διότι οι θέσεις είναι περιωρισμένες!... Όπως διευκρινίζει ο Ιεράρχης μέσω της Εγκυκλίου, που εξέδωσε μόλις χθες, «στο ναό θα εισέλθει μόνο ο προβλεπόμενος αριθμός των πιστών, που θα έχει εξασφαλίσει τη συμμετοχή του μέσω της τηλεφωνικής κράτησης», αιτιολογώντας δε τη διαδικασία αυτή λέγει, πως “μόνο έτσι θα αποφευχθεί κάθε αταξία και παρεξήγηση”.\nΝΑ ΠΑΡΑΜΕΙΝΕΙ ΣΠΙΤΙ ΤΟΥ ΟΠΟΙΟΣ ΝΟΙΩΘΕΙ ΑΔΙΑΘΕΣΙΑ. Την ίδια στιγμή μάλιστα ο Μητροπολίτης Γ... ζητά από τους πιστούς να μην πάνε στην Εκκλησία όσοι αισθανθούν οποιαδήποτε αδιαθεσία! “Αν κάποιος νοιώσει κρυολόγημα, συνάχι, βήχα, πυρετό, αδιαθεσία ή αδυναμία, αυτός να παραμείνει στο σπίτι του για να μη θέσει σε κίνδυνο και δοκιμασία ούτε τον εαυτό του, αλλ΄ ούτε τους συνανθρώπους του”, επισημαίνει... για να συμπληρώσει πως όλα αυτά θα πρέπει όμως να γίνουν, “με σύνεση, πνεύμα, υπευθυνότητα και θυσιαστική αγάπη”.\nΟ Διάβολος, λοιπόν, στην εποχή μας χορεύει και μάλιστα χορεύει τσάμικο! Οι Εκκλησιαστικοί Ταγοί, τελικά, έγιναν ΥΠΑΛΛΗΛΟΙ του Κράτους και ως μοναδικό τους έργο επέλεξαν την υποστήριξη του Εμβολιασμού κατά του Κορωνοϊοῦ! Εμείς πολύ ταπεινά τους ερωτάμε: Αδελφοί μου, «Υμείς εστέ το άλας της γης· εάν δε το άλας μωρανθή, εν τίνι αλισθήσεται»; (Ματθ. Κεφ. ε’, 13).\nΣτον ίδιο ρυθμό... ο κ. Μητσοτάκης, έχοντας απωλέσει την καλήν μαρτυρίαν και το καλό όνομα, βαδίζει πλέον προς την έξοδον από το Μέγαρο Μαξίμου, όπου, ως γνωστόν, έχει διορίσει ως Κυβερνητικά Στελέχη και έχει συστεγάσει οπαδούς των ΛΟΑΤΚΙ, δηλ. των ομοφυλοφίλων, μας το αποκαλύπτει η Εφημερίδα ΚΟΝΤΡΑ στο φ. της 17ης τρ. μηνός!...\nΠοιός όμως φανταζόταν, ότι η σαπίλα της Κοινωνίας θα έτρεχε, και μάλιστα με ταχύτητα πυραύλου, επί της εποχής του ...συντηρητικών αρχών (;;;;) Πρωθυπουργού κ. Μητσοτάκη; Εδώ πλέον η κατάστασις έγινε τραγική ή, αν θέλετε, τραγελαφική! Τώρα πλέον και οι εξ ορισμού υπερασπιστές του Νόμου, δηλ. των Νόμων της Πολιτείας, αλλά και του Ηθικού Νόμου, έγιναν δούλοι όχι μόνον της παρανομίας, αλλά και της ανηθικότητος!\nΠρο ολίγων μόλις ημερών πληροφορηθήκαμε, ότι ο Αντιπρόεδρος Ανωτάτου Δικαστικού Οργάνου διατηρούσε σεξουαλικές σχέσεις και με την γυναίκα ...Πρόεδρο του Δικαστικού αυτού Σώματος, συγχρόνως δε και ανώμαλες σχέσεις με τρεις άλλοδαπούς νεαρούς, τους οποίους μάλιστα προμήθευε και με ...ναρκωτικές ουσίες! «Τεράστιο σκάνδαλο ηθικής τάξης με την εμπλοκή του αντιπρόεδρου του Σ.τ.Ε. 5-12-2021 | 11:30 πμ. Η νυχτερινή επίσκεψη Αλβανού, Ινδού και Ρομά στο σπίτι του στην Ηλιούπολη και τα υπολείμματα ναρκωτικών σε βάζο! «Αναταράξεις προκαλεί στην κυβέρνηση και την ηγεσία της Δικαιοσύνης το τεραστίων διαστάσεων σκάνδαλο ηθικής τάξης με την εμπλοκή του αντιπροέδρου του Συμβουλίου της Επικρατίας (ΣτΕ) Παναγιώτη Ε..… σε υπόθεση χρήσης κοκαΐνης από μια παρέα ανήλικων -κατά δήλωσή τους- αλλοδαπών και Ρομά, οι οποίοι συνελήφθησαν έξω από το σπίτι του ανώτατου δικαστικού λειτουργού στην Ηλιούπολη. Η εμπλοκή του στενού φίλου της Προέδρου της Δημοκρατίας Κατερίνας Σακελλαροπούλου και φερόμενου ως συντρόφου της τέως προέδρου του ΣτΕ Μ… Σ… στην υπόθεση έχει προκαλέσει αναστάτωση στον δικαστικό κόσμο της χώρας, καθώς οι τρεις συλληφθέντες υποστηρίζουν, ότι αυτός τους προμήθευσε τα ναρκωτικά.\nΗ υπόθεση αποκαλύφθηκε εντελώς τυχαία, όταν άνδρες της Ομάδας ΔΙΑΣ Νοτιοανατολικής Αττικής, που περιπολούσαν στην περιοχή, εντόπισαν γύρω στις 2 τα ξημερώματα της Πέμπτης τους τρεις ανηλίκους, έναν Ρομά, έναν Αλβανό Ρομά και έναν Ινδό, να βγαίνουν (!) από την πολυκατοικία, όπου κατοικεί ο δικαστικός και τους σταμάτησαν για έλεγχο. Στην κατοχή τους κατασχέθηκε ποσότητα κοκαΐνης, την οποία υποστήριξαν, ότι τους προμήθευσε ο 66χρονος Αντιπρόεδρος του Συμβουλίου της Επικρατείας. Οι αστυνομικοί συνέλαβαν τους τρεις νεαρούς και τους οδήγησαν στο Τμήμα Ασφαλείας Ηλιούπολης, όπου κλήθηκε και ο Παναγιώτης Ε…., ο οποίος παραδέχτηκε πως τους γνωρίζει. Ακολούθησε επικοινωνία της ηγεσίας της ΕΛ.ΑΣ. με τον Υπουργό Δικαιοσύνης Κώστα Τσιάρα, ο οποίος άναψε το πράσινο φως, για να γίνει έρευνα στην κατοικία του δικαστικού. Το κλιμάκιο της Ασφάλειας, που έφτασε εκεί, κατάσχεσε ένα μπουκαλάκι με υπολείμματα κοκαΐνης……».\nΗ δυσοσμία από την ηθική σήψη της Κοινωνίας στις ημέρες Μητσοτάκη κυριολεκτικά μας πνίγει! Σας παραθέτω ένα ακόμη σχετικό πρωτοσέλιδο δημοσίευμα από την Εφημερίδα «μπάμ» της 21ης Νοεμβρίου 2021!\nΑς έλθουμε τώρα και στην Κυρία Πρόεδρο της Δημοκρατίας, η οποία συζεί με τον ...αστεφάνωτο σύντροφό της, τον κ. Παύλο Κοτσώνη! Το συγκεκριμένο Πρόσωπο, ήτοι η Κυρία Κατερίνα Σακελλαροπούλου, αποτελεί προσωπική επιλογή του Πρωθυπουργού κ. Μητσοτάκη για το μεγάλο αυτό θώκο! Σας πληροφορώ, λοιπόν, ότι η Κυρία Πρόεδρος με τον κ. Κοτσώνη δεν έχει τελέσει ΟΥΤΕ ΘΡΗΣΚΕΥΤΙΚΟ, ΟΥΤΕ ΚΑΙ ΠΟΛΙΤΙΚΟ ΓΑΜΟ! Επομένως Η Κυρία Πρόεδρος της Δημοκρατίας ΟΧΙ ΜΟΝΟΝ ΔΕΝ ΚΡΥΒΕΤΑΙ, αλλ΄ αντιθέτως τον προβάλλει, συνεπώς δε, δια του τρόπου αυτού και προβάλλει και προωθεί την ΑΝΗΘΙΚΟΤΗΤΑ! (Πηγἠ: https://www.newsbreak.gr/politiki/91125/xlidati-zwh-sakellaropoulou-syntrofos/).\nΕπί πλέον πρέπει να σημειώσουμε, ότι η Κυρία Πρόεδρος της Δημοκρατίας όχι μόνον προβάλλει την παράνομη συμβίωση, δηλ. την ανηθικότητα, αλλά και αποτολμά να δίδει μαθήματα περί της ανωμάλου σεξουαλικής σχέσεως σε μικρά, ανήλικα και ανώριμα, παιδάκια, χρησιμοποιεί δε ως παράδειγμα τον Winnie the Pooh, δηλ. ένα κουνελάκι της!\nΑυτό βέβαια δεν ενοχλεί τον Πρωθυπουργό κ. Μητσοτάκη, ο οποίος αποδίδει μεγάλη προσοχή και παρέχει μεγάλη προστασία στα Ομοφυλόφιλα «ζευγάρια»! Τον καταγγέλλουν τα Ημερήσια δημοσιογραφικά φύλλα! Έτσι, λοιπόν η αγωνιστική Εφημερίδα ΕΛΕΥΘΕΡΗ ΩΡΑ (βλ. φ. της 18ης.12.2021, σελ. 6) μας αποκαλύπτει, ότι «το Μαξίμου προωθεί τη νομοθέτηση της υιοθεσίας παιδιών, όπως και τον γάμο των ομοφύλων, από την πίσω πόρτα»!\nΑς σημειώσουμε επί πλέον, ότι η Κυρία Πρόεδρος ΔΕΝ ΕΜΠΝΕΕΤΑΙ ΑΠΟ ΤΑ ΕΘΝΙΚΑ ΙΔΕΩΔΗ! Έτσι, λοιπόν, στις 13 Δεκεμβρίου αρνήθηκε να παραστεί στα Καλάβρυτα, εκεί όπου κάθε χρόνο τελείται πάνδημον Μνημόσυνον για τα θύματα της καταστροφής των Καλαβρύτων στις 13 Δεκεμβρίου 1943 από τα Γερμανικά στρατεύματα Κατοχής! Οι Γερμανοί στον λόφο του Καπή εφόνευσαν όλους τους άρρενας κατοίκους, έκλεισαν τα Γυναικόπαιδα στο Δημοτικό Σχολείο, έβαλα φωτιά και κατέκαψαν τα Καλάβρυτα! Όλα αυτά η Κυρία Σακελλαροπούλου τα έγραψε «στα παληά της τα παπούτσια», γι’ αυτό και δεν παρέστη στο Μνημόσυνο. Διαβάστε, παρακαλώ, τα πικρά σχόλια στο παρακάτω δημοσίευμα της Εφημερίδος ΔΗΜΟΚΡΑΤΙΑ (φ. της 18ης Δεκεμβρίου 2021, σελ. 8).\nΕπομένως επί τών ημερών ενός αφωρισμένου Πρωθυπουργού, του κ. Κυριάκου Μητσοτάκη όχι μόνον η Ελλάδα χάνεται, αλλά και η Ορθοδοξία μας συντρίβεται και ποδοπατείται! Ο Πρωθυπουργός κ. Μητσοτάκης με το Κυβερνητικό του Σύστημα, που χρησιμοποιεί ως Ηγετικά Διοικητικά Στελέχη πρόσωπα από τους ΛΟΑΤΚΙ, όπως τον κ. Πατέλη, με την επιλεγμένη προσωπικά από τον ίδιον Κυρία Κατερίνα Σακελλαροπούλου ως Πρόεδρον της Δημοκρατίας, με τον ανεψιόν του κ. Μπακογιάννηνν ως Δήμαρχον των Αθηναίων και, τέλος, με την σκανδαλώδη τυφλήν υπακοήν των Αρχιερέων της Ελλάδος στις Εντολές Του απεργάζεται τον αφανισμόν όχι μόνον της Ελλάδος, αλλά και της Εκκλησίας του Χριστού, της Ορθοδοξίας μας! Θέλετε και άλλες επί πλέον αποδείξεις; Για τους Μουσουλμάνους δεν λαμβάνονται μέτρα! Στα Τζαμιά τους ο ένας Μουσουλμάνος γονατίζει κολλητά στον διπλανό του! Στις διαδηλώσεις των δεν υπάρχουν περιορισμοί! Δεν εμποδίζονται! Μόνον οι Έλληνες Ορθόδοξοι Χριστιανοί ευρίσκονται υπό περιορισμόν!\nΗ Εκκλησία, λοιπόν, ευρίσκεται «εν διωγμώ», πλην όμως η Ιεραρχία της Εκκλησίας… κοιμάται! Δεν ακούσθηκε ένα σάλπισμα, που να διεγείρη σε μετάνοια τις ψυχές των πιστών! Δεν είδαμε μια διαμαρτυρία για την προβολή του Σατανά με το απαράδεκτο γκράφιτι στην πλατεία Αττικής!\nΑπό τους Ιεράρχες, επίσης, δεν ακούσαμε έστω μια φωνή διαμαρτυρίας για την προσπάθεια νομιμοποιήσεως του «γάμου των ομοφυλοφίλων» και της ...υιοθεσίας παιδιών από τα ομοφυλόφιλα ζευγάρια! Η φωνή της Μητρός Εκκλησίας περιορίζεται αποκλειστικώς και μόνον στην ενίσχυση της Κυβερνήσεως, ώστε να εφαρμοσθούν αυστηρά τα μέτρα της Πολιτείας για τον Κορωνοϊό! Τελευταίο παράδειγμα υποταγής είναι η πρόσφατος δήλωσις ενός σεβασμίου Μητροπολίτου, ότι δεν πρόκειται να τελέση την νεκρώσιμον Ακολουθίαν σε πιστούς, οι οποίοι απέθαναν ανεμβολίαστοι!\nα) Στο Αλεποχώρι της Κρήτης με τον πρόσφατο σεισμό γκρεμίσθηκε ο Ναός, ο οποίος είχε μετατραπή σε Κέντρο Εμβολιασμού! ΤΟ ΠΡΩΤΟ! ΕΜΒΟΛΙΑΣΤΙΚΟ ΚΕΝΤΡΟ ήταν ο ναός που έγινε συντρίμμια από τον σεισμό στην Κρήτη... 07:31 28/9/2021 – Πηγή: Press-gr\n...«Σημαντική είχε χαρακτηριστεί η πρωτοβουλία από έναν ιερέα, τον πατέρα Ανδρέα, στις Αρχάνες Ηρακλείου, όπου για πρώτη φορά μια εκκλησία στην Ελλάδα μετατράπηκε στις 6 Σεπτεμβρίου σε εμβολιαστικό κέντρο ύστερα από απόφαση της ενορίας και της δημοτικής αρχής σε συνεργασία με την 7η ΥΠΕ Κρήτης. Ο ίδιος είπε: «Η μοναδική λύση είναι το εμβόλιο και γι’ αυτόν τον λόγο καλέσαμε τον κόσμο κάτω από τη σκέπη της Παναγίας να εμβολιαστεί». Μέ θερμά λόγια τον ευχαρίστησε η κ. Θεοδωρίδου σημειώνοντας ότι «αυτό που μας λέει είναι ότι επιστήμη, θρησκεία και ανθρωπιά συμπορεύονται, δεν αντιμάχονται».\nγ) Αμέτρητες τώρα πιά είναι και οι φυσικές καταστροφές, διά των οποίων εκδηλώνεται και εκφράζεται η οργή του Θεού για την αποστασία μας από την πατρική Του αγκάλη και την υποδούλωση της ψυχής μας στο κράτος της αμαρτίας, στην εξουσία του Διαβόλου! Ας μη διαφεύγει της προσοχής μας, ότι κατά τους χρόνους της Παλαιάς Διαθήκης ο Θεός έρριψε φωτιά από τον Ουρανό και κατέκαυσε τα Σόδομα και τα Γόμμορα! Επίσης κατά την εποχή του Νῶε ο Θεός, με τον γνωστό «κατακλυσμό του Νῶε», έρριψε τόσο πολύ νερό, ώστε καταστράφησαν όλα και επνίγησαν όλοι οι δούλοι της αμαρτίας της εποχής εκείνης πλήν του Νῶε, τον οποίον ο Θεός έσωσε μέσα στην Κιβωτό του! Έκτοτε κιβωτός της σωτηρίας μας είναι είναι η Εκκλησία του Χριστού! Στις ημέρες μας λοιπόν συμβαίνουν παρόμοια περίεργα και ανεξήγητα φαινόμενα, ήτοι σεισμοί, λιμοί, λοιμοί, και καταποντισμοί! Το αψευδές στόμα του Σωτήρος ημών Χριστού το έχει πραναγγείλει: «ὅταν δὲ ἀκούσητε πολέμους καὶ ἀκαταστασίας, μὴ πτοηθῆτε· δεῖ γὰρ ταῦτα γενέσθαι πρῶτον, ἀλλ’ οὐκ εὐθέως τὸ τέλος. 10 τότε ἔλεγεν αὐτοῖς· Ἐγερθήσεται ἔθνος ἐπὶ ἔθνος καὶ βασιλεία ἐπὶ βασιλείαν, 11 σεισμοί τε μεγάλοι κατὰ τόπους καὶ λιμοὶ καὶ λοιμοὶ ἔσονται, φόβητρά τε καὶ σημεῖα ἀπ’ οὐρανοῦ μεγάλα ἔσται» (Λουκ. κεφ. κα΄, στ.9-11) .\nΤο υποθαλάσσιο ηφαίστειο στην Τόνγκα εξερράγη στις 15 Ιαν 2022.\nΗ έκρηξη ακούστηκε μέχρι τις ΗΠΑ! Η στάχτη, ο καπνός και τα αέρια της έκρηξης έφτασαν τα 20 χλμ ύψος! σύνδ.\nΗ Tonga είναι βασίλειο από το 1875. Περιλαμβάνει 176 νησιά από τα οποία τα 36 είναι ακατοίκητα. Ονομάζονται και "Friendly Islands" και ποτέ δεν έχασαν την κυριαρχία τους από ξένη δύναμη.\nΕίναι μέλος του ΟΗΕ από το 1999.\nΗ θάλασσα "θα βράσει" όπως ένα χάλκινο σκεύος που είναι πάνω στη φωτιά, κατά τον άγιο Νείλο, στις μέρες του Αντιχρίστου. Και ο τρόπος ζεστάματος από τα υποθαλάσσια ηφαίστεια μας υποδεικνύεται από τώρα! (Σύνδ. σελ. 18)\nΕπομένως κάτω από το βλέμμα αυτό πρέπει να θεωρήσουμε όλα αυτά τα ανεξήγητα φυσικά φαινόμενα, τα οποία φέρνουν την καταστροφή σέ όλα τα πλάτη και τα μήκη του Πλανήτη μας. Αποτελούν την υπόμνηση του Επουρανίου Πατρός για να επιστρέψουμε στην πατρική Του αγκάλη! Διότι με την λογική ΔΕΝ ΕΞΗΓΟΥΝΤΑΙ. Ας δούμε μερικά ακραία -και άρα ανεξήγητα- φαινόμενα:\nΣκεφθῆτε, παρακαλώ, τις καταστροφές, οι οποίες έγιναν πολύ πρόσφατα (11.12.2021) στην Πολιτεία Κεντάκι (Kentacky) των Η.Π. της Αμερικής! Εκεί, λοιπόν, πενήντα (50) ΑΝΕΜΟΣΤΡΟΒΙΛΟΙ κατέστρεψαν τα πάντα! (Πηγή: https://emvolos.gr/ipa-akraia-kairika-fainomena-toylachiston-70-anthropoi-echoyn-chasei-ti-zoi-toys-apo-toys-anemostroviloys-poy-sarosan-to-kentaki-kai-alles-politeies/)\nΜεγάλη σημασία έχουν τα λόγια, τα οποία είπε ο Κυβερνήτης της πόλεως για το πρωτόγνωρο αυτό φαινόμενο: Ο κυβερνήτης του Κεντάκι Άντι Μπεσίρ δήλωσε πως μέχρι τώρα έχουν διασωθεί 40 από τους 110 εργαζόμενους στο εργοστάσιο. “Το επίπεδο της καταστροφής δεν μοιάζει με οτιδήποτε έχω δει μέχρι σήμερα”, δήλωσε ο Μπεσίρ για τις καταστροφές που προκάλεσαν οι ανεμοστρόβιλοι, η ταχύτητα των ανέμων του κυριώτερου από αυτούς ξεπερνούσε τα 227 μίλια (365 χλμ.) την ώρα σε όλη την πολιτεία.\nΑς ἐλθουμε τώρα και σε ένα ακόμη πιο τραγικό φυσικό-αφύσικο φαινόμενο! Στην Μαλαισία μετά από σφοδρές καταρρακτώδεις βροχοπτώσεις εσημειώθησαν τρομακτικές πλημμύρες. Οι δρόμοι έγιναν ποτάμια στην κυριολεξία! «Πάνω από 21.000 άνθρωποι έφυγαν από τα σπίτια τους λόγω των πλημμυρών… Δρόμοι μετατράπηκαν σε χειμάρρους, με αποτέλεσμα να έχουν διακοπεί και οι μεταφορές»!, …διαβάζουμε στο σχετικό δημοσίευμα (Πηγή: ΔΗΜΟΚΡΑΤΙΑ, 20.12.2021, σελ. 27).\nΔιαβάζοντας τα ανωτέρω περίεργα φυσικά φαινόμενα μερικοί φανατικοί ακόλουθοι του αφωρισμένου Πρωθυπουργού κ. Μητσοτάκη θα σκεφθούν: «Γιατί ο Μητροπολίτης Αμβρόσιος αναφέρεται σ’ αυτά τα φυσικά συμβάντα, αφού δεν έχουν συμβή στην Χώρα μας»;\nΚαι 16 (=4 παλ.) & 17 Ιανουαρίου 2022. Σεισμοί και πάλι στο άγιον Όρος, όπως το 2020\nΣτην εύλογη αυτή απορία, λοιπόν, απαντώ: Αναφέρθηκα σε φυσικές καταστροφές, οι οποίες έγιναν και σε άλλες Χώρες στον Πλανήτη μας, για να τονίσω, ότι η οργή του Θεού για την αποστασία μας είναι ΠΟΛΥ ΜΕΓΑΛΗ! Μήπως, λοιπόν, προσεγγίζει το τέλος του κόσμου; Η φωνή του Θεού μας λέγει, ότι η οργή του Θεού, εκδηλουμένη, τιμωρεῖ «τούς υἱούς τῆς ἀπειθείας», δηλ. τους αιχμαλωτισμένους, συνεπώς δε και υποδουλωμένους, στα δίκτυα της αμαρτίας. Γι’ αυτό ακριβώς και μας συμβουλεύει να νεκρώσουμε τα πάθη μας, την πορνεία, την ψυχική ακαθαρσία, την πλεονεξία κλπ., ώστε να επανέλθουμε στην αγκαλιά του Θεού!\n«Νεκρώσατε οὖν τὰ μέλη ὑμῶν τὰ ἐπὶ τῆς γῆς, πορνείαν, ἀκαθαρσίαν, πάθος, ἐπιθυμίαν κακήν, καὶ τὴν πλεονεξίαν, ἥτις ἐστὶν εἰδωλολατρεία, δι᾿ ἃ ἔρχεται ἡ ὀργὴ τοῦ Θεοῦ ἐπὶ τοὺς υἱοὺς τῆς ἀπειθείας, ἐν οἷς καὶ ὑμεῖς περιεπατήσατέ ποτε, ὅτε ἐζῆτε ἐν αὐτοῖς· νυνὶ δὲ ἀπόθεσθε καὶ ὑμεῖς τὰ πάντα, ὀργήν, θυμόν, κακίαν, βλασφημίαν, αἰσχρολογίαν ἐκ τοῦ στόματος ὑμῶν· μὴ ψεύδεσθε εἰς ἀλλήλους, ἀπεκδυσάμενοι τὸν παλαιὸν άνθρωπον συν ταις πράξεσιν αυτού και ενδυσάμενοι τον νέον τον ανακαινούμενον εις επίγνωσιν κατ΄εικόνα του κτίσαντος αυτόν». (Κολ. Κεφ. Γ΄, στ. 4-10).\nΜε όσα παραπάνω γράψαμε κατέστη φανερόν, ότι την Ελλάδα δεν διοικεί πλέον ο Χριστός, αλλά (μέσω των ανθρώπων του) ο Διάβολος, τον οποίον άλλωστε και ζωγράφισε στην πλατεία Αττικής ο Δήμαρχος των Αθηναίων!... Καιρός, τώρα, να σκεφθούμε και περιπτώσεις μεγάλων φυσικών καταστροφών, που έγιναν στη Χώρα μας τον τελευταίο καιρό.\nΣτο Μεσολόγγι, Στην Κέρκυρα, Στην Παραλία Πατρών, Ο Σπερχειός ποταμός.\nδ) Ας έλθουμε τώρα και σε ένα ακόμη περιστατικό από εκείνα, που δείχνουν την οργή και τον αποτροπιασμό του Πανοικτίρμονος Θεού, ειδικά για τον Εμβολιασμό, που είναι όπως πολλές φορές το έχουμε γράψει, «ένα Δαιμονικό Σχέδιο για την διάλυση της Κοινωνίας», ένα κατασκεύασμα των Μυστικών Δυνάμεων της Παγκοσμιοποιήσεως! Έτσι, λοιπόν, προ δύο μόλις ημερών στην Αθήνα πυρκαγιά κατέστρεψε ολοσχερώς ένα κτίριο, ήτοι ΤΗΝ ΑΠΟΘΗΚΗ οπου εφυλάσσοντο τα εμβόλια για τον Κορωνοϊό!!! (Πηγή: ΕΚΤΑΚΤΟ! ΠΗΡΕ ΦΩΤΙΑ Η ΑΠΟΘΗΚΗ ΠΟΥ ΦΥΛΑΣΣΟΤΑΝ ΤΑ ΕΜΒΟΛΙΑ ΓΙΑ ΤΟΝ ΚΟΡΟΝΑΪΟ!-VIDEO!-YouTube-https://youtu.be/bZsi6rAr6OM)\nΦθάσαμε στην πιο μεγάλη εορτή της Χριστιανωσύνης, στην Γέννηση του Σωτήρος ημών Ιησού Χριστού! Ας μη λησμονούμε, ότι ο Χριστός έγινεν άνθρωπος, για να επαναφέρη τον πεπτωκότα άνθρωπο στην αγκαλιά του Θεού! Μας το επιβεβαιώνει ο Μέγας Αθανάσιος! «Γιατί ο Υιός του Θεού έγινε άνθρωπος; Για να κάνει τον άνθρωπο Θεό». (βλ. Περί ενανθρωπήσεως του Λόγου 54, 3: PG 25, 192B). Ο δε λόγιος κληρικός π. Συμεών Κραγιόπουλος, σχολιάζοντας τα παραπάνω λόγια, γράφει τα εξής:\n«Τι σημαίνει Χριστούγεννα; Λέει ο άγιος Αθανάσιος: Ο Θεός έγινε άνθρωπος, για να γίνει ο άνθρωπος θεός. Δεν μπορούμε να σταθούμε μόνο στο ένα, ότι ο Θεός έγινε άνθρωπος. Για όσους το πιστεύουν αυτό -είναι κάποιοι που δεν το πιστεύουν· ας τους αφήσουμε εκείνους- δεν φτάνει αυτό μόνο, ότι έγινε ο Θεός άνθρωπος, αλλά ότι ο σκοπός που έγινε άνθρωπος ο Θεός είναι να κάνει τον άνθρωπο θεό. Και τον κάνει τον άνθρωπο θεό. Δηλαδή ενώνεται με τον άνθρωπο, κοινωνεί με τον άνθρωπο και του δίνει αυτή την άλλη, την άνωθεν ειρήνη, ας πούμε, αυτή τη θεϊκή κατάσταση».\n(βλ. https://www.in-agiounikolaoutouneou.gr/apps/gr/spag/3_1513862286.html). Τέλος, και ο Σεβασμιώτατος Μητροπολίτης Λεμεσού κ. Αθανάσιος με βροντερή τη φωνή του μας λέγει:\n«Χριστός ενηνθρώπησε, ίνα ημείς θεοποιηθώμεν».\nΕΠΙΛΟΓΟΣ: Αδελφοί μου, Έλληνες Ορθόδοξοι Χριστιανοί,\nΑς παρακαλούμε τον Κύριόν μας να δώση αυτογνωσίαν, μετάνοιαν και διόρθωσιν πορείας προς ημάς τους Εκκλησιαστικούς Ταγούς, οι οποίοι, από Διάδοχοι των Αγίων Αποστόλων, Εκκλησιαστικοί δε Λειτουργοί όντες «εις τύπον και τόπον Χριστοῦ», κατέστημεν δυστυχώς δούλοι και τυφλά όργανα των Πολιτικών και των Πολιτειακών Αρχόντων! Από ιατροί των ψυχών κατέστημεν νοσηλευτές των σωμάτων! Αντί να πολεμάμε τον Διάβολο, πολεμάμε τον Κορωνοϊό!...\nΑντί να είμεθα η ολοζώντανη φωνή του Θεού προς τον συνάνθρωπό μας, κατέστημεν μεγάφωνα του δαιμονικής εμπνεύσεως Εμβολίου Covid 19!... Έως χθες ήμασταν οι Φάροι του αληθινού φωτός, που είναι ο Χριστός! «ἐγώ εἰμι τὸ φῶς τοῦ κόσμου· ὁ ἀκολουθῶν ἐμοὶ οὐ μὴ περιπατήσῃ ἐν τῇ σκοτίᾳ, ἀλλ’ ἕξει τὸ φῶς τῆς ζωῆς» (Ιωάνν. κεφ. θ, 12-13).\nΣήμερα δυστυχώς, αντί να κρατάμε ψηλά το Ευαγγέλιον, ασχολούμεθα με το να απονέμουμε κάποιους βαρείς χαρακτηρισμούς στους αδελφούς μας, οι οποίοι αρνούνται να δεχθούν το δαιμονικής εμπνεύσεως Εμβόλιον! Με πολλήν θρασύτητα τους αποκαλούμε «Λεπρούς» ή «Αδελφοκτόνους» και αρνούμεθα να τους προσεγγίσουμε! Ακόμη και έτσι να ήσαν τα πράγματα, εμείς οι όντες «εις τύπον και τόπον Χριστού» θα είχαμεν χρέος να αφήσουμε τα εννενήκοντα εννέα πρόβατα, δηλ. τους εμβολιασμένους (κατ' αυτούς), και να σπεύσουμε εις αναζήτησιν του «ενός», δηλ. «του απολωλότος προβάτου»!\nΚληρικοί και Λαϊκοί, «Στώμεν καλώς, στώμεν μετά φόβου»!\nΟι καιροί είναι χαλεποί! Θα έλθη εποχή όπου ακόμη και οι εκλετοί θα κλονισθούν! Ένας ευλαβέστατος Κληρικός, ο π. Ηλίας Υφαντής το βροντοφωνάζει: Ακούστε τον, «ανθρωπόμορφα τέρατα». Να μιλήσεις στα νεοταξικά τέρατα για Σύνταγμα; Το έχουν κουρελιάσει! Να μιλήσεις για συνείδηση; Χαμένος κόπος. Αφού πολιτεύονται ως συνειδητά ασυνείδητοι! Να μιλήσεις για Θεό; Περιττό. Αφού έχουν θεό τους τον Αντίχριστο! Να μιλήσεις για ηθική; Όταν πολιτεύονται αμοραλιστικά. Να μιλήσεις για ντροπή; Όταν ιδανικό τους είναι η μετάλλαξή τους σε τέρατα! Να μιλήσεις για φιλότιμο. Φιλότιμο έχουν οι Έλληνες! Ενώ αυτοί επιδιώκουν μια κοινωνία αχταρμά φυλών και θρησκειών... Και τέλος, ο διάσημος ιολόγος Μπαγκντί διαμηνύει: Αν στείλετε στον αγύριστο τα ανθρωπόμορφα τέρατα, θα γιορτάσετε πολύ - πολύ καλά Χριστούγεννα». (βλ. ΔΗΜΟΚΡΑΤΙΑ, 19.12.2021, Ορθόδοξη αλήθεια, σελ. 7),\nΑίγιον, 20 Δεκεμβρίου 2021.\n Να σημειωθεί επίσης ότι ο Αρκαλοχωρίου είσήγαγε πρώτος την καινοτομία να νυμφεύσει ιερέα, βασιζόμενος σε αμφιλεγόμενες αποφάσεις της Συνόδου της Κρήτης. Και στην ίδια εκκλησιαστική περιφέρεια θάφτηκε παλιά εκκλησία της Αγίας Παρασκευής για να γίνουν τεχνικά έργα.